text:
ORANJESTAD (AAN)- Aunke quizas tabata tin hopi mas cu tambe kier tabata ariba un di e listanan pa eleccion dia 22 di September venidero, na ultima ora a keda solamente 212 persona cu a ofrece nan mes pa participa na e eleccion electoral 2017.
Apesar cu expectativanan tabata halto for di dianan promer pa e dia di ayera cu tabata dia di entrega lista di tur e partidonan cu lo bay participa na eleccion 2017, e dia aki a bay sumamente trankil. Por a compronde si cu e anochi prome, esta Diahuebs anochi tabata tin partidonan cu e trahamento di lista no a bay facil y tabata tin un que otro rabiamento, pero asina mes e partidonan a keda cla cu nan lista laat den anochi pa a entregue ayera na e Conseho Electoral. Y manera ta conoci ayera tabata un dia historico un biaha mas caminda un total di 10 partido a entrega lista pa eleccion dia 22 di September 2017. For di mainta tempran polis tabata tin cayanan cera den cercania di Stadhuis pa asina pa pone seguridad pa tur cos bay na orden. Parti mainta tabata tin e partidonan chiquito cu a entrega nan lista y e entregamento di lista a bay hopi trankil. Tabata tin bastante polis ariba caya pa mantene seguridad tur caminda.
E prome partido cu a entrega su lista tabata partido MAS cu a bin cu 8 candidato. Partido MAS ta un partido nobo cu e aña aki ta prome biaha cu e ta bay eleccion. E candidatonan ariba lista ta personanan conoci den comunidad y manera Sr. Holmo Henriquez kende ta lider di partido a bisa cu e tin confianza den su candidatonan pa e eleccion.
-Partido MAS mester firma pa sostene e partido pa eleccion.
E di dos partido cu a entrega lista na partido RED, Red Democratico. Lidera e aña aki pa Sr. Ricardo Croes nan a bay entrega nan lista cu 10 candidato pa e eleccion 2017. Na aña 2013 e partido aki a wordo lidera pa Rudy Lampe pero e aña aki a dicidi cu Sr. Ricardo Croes lo bay ta number 1 y por mira tambe cu mayoria di esnan cu tabata riba lista 4 aña pasa no tey mas y awor tin candidatonan nobo ariba e lista.
Partido CURPA, lidera pa Sra. Christina Lampe tabata e di tres partido cu a entrega lista. Partido AVP cu tabata programa pa entrega lista entre 10.30 pa 11’or no a entrega nan lista, ya cu nan a avisa anteriormente cu nan lo entrega nan lista pa 3.30 di atardi.
Despues di un break chiquito ya cu partido AVP y UPP no a entrega nan lista na e ora stipula, partido Abo, Aruba su Bienestar Organisacion a yega Stadhuis pa entrega nan listra. Partido ABO tin 10 candidato riba lista y pa e lider di partido Sr. Li A Tjam e ta contento cu e personanan aki ya cu nan ta personanan cu no tin miedo y sin buya.
Partido Abo tambe a entrega nan lista cu 10 candidato y a expresa cu nan
Partido PPA/UPP a sigui despues den un caravana chiquito pa asina nan yega Stadhuis pa nan entrega nan lista. Partido PPA/UPP lo tin 10 persona ariba lista.
Partido MEP a yega den vecindario di Stadhuis cu un multitud bastante grandi y mester a coordina pa asina e simpatizantenan para na banda y candidatonan por a reuni hunto pa drenta Stadhuis. Partido MEP a entrega un lista di 29 candidato caminda tin caranan cu ya caba tabata riba lista den eleccionnan anterior y tambe a presenta varios cara nobo pa e eleccion aki.
Sr. Otmar Oduber cu un cara masha sonriente ya cu e aña aki e mes ta liderando un partido, a yega Stadhuis pa asina entrega su lista di candidatonan pa partido POR. Sr. Oduber hunto cu Sr. Andin Bikker despues di a entrega e lista a bisa cu nan ta masha contento con tur cos a bay y nan ta cla pa traha pa e pais aki.
Como sorpresa dos candidato di partido RAIZ a yega riba bicicleta pa asina bay entrega nan lista. Partido RAIZ a entrega un lista di 5 candidato di cual nan ta personanan conoci den comunidad.
Por ultimo e partido AVP a bay entrega nan lista y mester bisa cu tabata tin un aglomeracion enorme den e cayanan pa asina nan yega Stadhuis. Partido AVP apesar cu nan mester a entrega nan lista pa 10.30 di mainta manera programa riba lista a dicidi cu nan ta entrega nan lista di ultimo y nan a logra hacie na tempo.
Mester bisa cu e dia a bay uno hopi trankil, caminda tur partido politico a entrega nan lista y tur cos a bay na un manera bunita y trankilo. Awor ta sigui e proceso pa firmamento di lista pa esnan cu ta pa prome biaha den eleccion.


c: text/html

text:
ORANJESTAD (AAN): Minister di Turismo, Salubridad Publico y Deporte, Sr. Dangui Oduber ta contento di por mira e pier dilanti RIU Antillas completamente renoba. E proyecto aki ta bay contribui na eleva e calidad di e producto Aruba pa asina atrae e turistanan di calidad. Tambe e renobacion aki ta importante pa tur nos localnan cu ta haci uzo di e pier.
Manera por corda e pier aki tabata den un mal estado, den deteroria y peligroso pa haci uzo di dje. E toren manera e ta ser yama den boca di pueblo, ta safe un biaha mas pa uza. Hopi ta nos hendenan local pero tambe e turistanan cu ta haci uzo di e toren aki. E proyecto aki a worde realisa door di un “Public-Private Partnership” conhuntamente cu gerente general di RIU Antillas. Di e manera aki Gobierno y sector priva ta traha hunto pa mehora e producto Aruba y den e caso aki sector priva a mustra disponibilidad pa cubri e inversion aki.
Minister Dangui Oduber a keda sumamente satisfecho cu e “Public-Private Partnership” aki. Aruba por ta orguyoso di por haci uzo di un pier completamente renoba y safe.

robotstxt: allowed

filter: keep


text:
“Amistad den festival”
ORANJESTAD (AAN): Biblioteca Nacional Aruba ta presenta otro edicion di su Festival di Buki pa Mucha. Actividadnan di Festival di Buki pa Mucha 2018 ta den luz di e tema ‘Amistad’.
E aña aki e lema ta ‘Amistad! Traha storia hunto. Ta pidi scolnan pa registra pa un bishita di un autor of ilustrador na scol. Tambe ta pidi docentenan pa registra pa e tayernan na biblioteca. Esaki mas pronto cu ta posibel.
Comision di e festival ta produci un buki pa mucha specialmente pa e festival. Un buki cu lo bay na e scolnan participante. E aña aki ta produci un compilacion di 15 storia. Cada storia a keda ilustra pa artista visual Vanessa Paulina. Vanessa a crea tambe e imahen di e festival cu ta expresa e tema ‘Amistad’. Esaki a keda presenta na prensa.
Ideanan y inspiracion pa haci algo cu e tema ‘Amistad’ tin hopi y biblioteca ta duna tayer na maestronan di scol basico con pa traha cu e tema aki den buki, Contamento di storia y otro expresion. E tayernan ta den siman di 17 di september pero registracion ta necesario.
Autornan di buki pa mucha cu ta participa e aña aki ta: Hulanda: Mariska Hammerstein, Jeroen Hoogerwerf, Evelien van Dort y Danielle Schothorst. Di Corsou: Tio Ali, Crisen Schorea y Levi Silvania.
Di Boneiro: Denise de Jongh-Rekwest, Surnam: Indra Hu-Ramdas, Colombia: Pedro A. Vargas Alvarez. E grupo di Aruba ta wordo forma dor di Gino Vrolijk, Richard Dabian, Sergio Jie-A-Loi, Rosabelle Illes, Liliana Braamskamp-Erasmus, Diana Marchena, Robert Reeberg y Vanessa Paulina como ilustrador.


text:
Tin 2,3 T-shirt ainda pero e sweaternan si a sobra hopi. Hasi bo pedido via triunfodisablika@gmail.com
Category: anti-kolonialismo ulandes
Benga Bo Avochinan 2017
Kantika di emansipashon:
Kwe bo haf bek,
Kwe bo Dok bek,
Kwe bo CPA, CPS bek,
Kwe bo barkunan di fruta bek,
Kwe bo pakusnan den Punda bek,
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Kwe bo plaka den bankonan bek,
Kwe bo plaka den fondonan di penshun bek,
Kwe bo prespuesto di gobiernu bek,
Kwe bo pan dushi ku rasenchi ku kané bek,
Kwe bo pan frances i pastechinan bek,
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Kwe bo eirport bek,
Kwe bo zona liber bek,
Kwe bo Kamera di Komersio bek,
Kwe bo televishon, radio i korantnan bek,
Kwe bo San Juan, Kas Abao, Porto Marie bek
Kwe bo Piscadera, Veeris, Wechi bek,
Kwe bo direktivanan di skol bek,
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Kwe bo refineria Isla bek,
Kwe Skalo bek, bo banko sentral,
bo biblioteka, bo Curoil,
Kwe bo tereno na Oostpunt bek
Kwe bo Spaanse Water bek,
Kwe tur bo hotelnan bek,
Kwe The Movies i Cinemas bek karago
Kwe tur e triyones di ulanda bek,
Kwe tur dondru bek
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Jandi Paula – Shon i Katibu
Aki nan solamente pa lei ta tin abolishon di sklabitut. Niun kaminda den historia di e pais aki bo por a lokalisa un kiebro den e relashon original di shon i katibu. t’asina ta ku te dia di awe e ydk pretu a keda un ser dependiente. — Alejandro ‘Jandi’ Paula
E Debe Historiko di Banko Maduro
Banko Maduro por a prospera henter un siglo largu debi na e labor pornada di hende pretu sklabisa for di e prome dia ku nan ansestronan a yega na Korsou. Ora sklabitut riba pampel a kaba na 1863 e famianan hudiu no tabata tin e humanidat sivilisa den nan kurpa pa krea un proseso di duna bek e poder finansiero-ekonomiko na e hendenan i desedientenan ku a sufri bou di e regimen di katibukrasia. E debe historiko ku MCB tin ku paga e komunidat pretu ta grandi i impagabel pero no tin skapatorio i e banko mas grandi su destino ta mara na e konsenshi pretu i demokrasia finansiero di Korsou ku ta desaroya su mes.
Sabio a Papia: Elis Juliana
“Semper bai nan a bisabu ku sivilashon ta di oropa, kemen ulanda. Por yega asina leu ku tur kos ta ulanda. Ta un kos so nan no a bisa, esei ta ku kristu a nanse na amsterdam.” Elis Juliana
Kolonialismo den Kabes di Hende – Joceline Clemencia
Nos no a studia nos kolonisado ulandes sufisiente bon, si no nos lo tabata sa ku nos tabata programa; I si nos bira nos kara pa tempunan largu i ninga e eksistensia di kolonialismo e lo disparse di su mes. Nos a lubida ku nan a eduka nos pa no mira kolonialismo komo kolonialismo – Joceline Clemencia
Jossy Rosales – Rei di Skalo
Ta ken a sakami for di Skalo? Hende blankunan. Ta ken a kumpra tur luga den Skalo? Hende blanku, makambanan.
Ken tabata dono promo? Hudieunan. Ami ta e uniko YDK ku e kolo aki ku nan ta yama ‘tristu’ ku a tribi di kumpra siete kas. Monumentunan ku tabata dono di protestant i hudieu. Drecha nan ku mi mes sen.” – Jossy Rosales – 13 di mei 1937
Papa Godett vs Forsa Katoliko Blancha
Papa Godett a tira su moketanan politiko den kara di iglesia katoliko, proponiendo pa gobiernu stop di paga salarionan di obispu Wim Ellis i sobra religioso butando emfasis riba e falta di fe kristian pa ta un aliado di berdat den liberashon di un pueblo pretu.
7 Aña Sintiendo Falta di Mgr. dr. Amado Römer
Amado Romer – 1921-2010 – 7 ana a pasa awe ku ela bula bai na un otro universo. Unda su dokumentario a keda? Unda e konferensia riba su bida ta? Un artikulo den korant, un speshal na radio, televishon? Un sentro di edukashon? Un baluarte spiritual ku a krea oportunidatnan di liderasgo i desaroyo humano pa hopi hende merese un homenahe anual.
Kiko Wiels Lo a Bisa? – What Would Wiels Say?
Un politiko blanku krioyo sosiopat ku semper ta tin miedu di bisa e palabra makamba, rasista, supremasia blanku ulandes ku nunka ta papia di opreshon merikano den Puerto Rico, Haiti, US Virgin Islands, ku no ta ni bisa nada riba e rebolishi sosial awoki na Guiana Franses ku a kansa di e desigualdat kousa pa Fransia, ku nunka a mustra un akto di solidarismo pa nos rumannan bringando kolonialismo na Boneiru, Saba, St Maarten i Statia ku a modela ku su potretnan saka huntu ku Chavez pero no ta saka un man fraternal na Venezuela ku ta pasando duru awoki, ku nunka ta papia riba e lucha anti-rasismo di e Afro-Kolombiano pero semper ta papia di Kolombia si ku nunka a bisa un palabra riba e dekada hende di desendensia Afrikano o e bataya pa reparashonnan di parti di CARICOM pa konsientisa i empodera su votadonan pretu, ku poder politiko pa tormenta Den Haag mesun duru pero semper ta kobardia di mobilisa i organisa su komunidat elektoral ku nunka pero nunka den su bida a duna kursonan di politika pretu Karibense ku tabata pro zwarte piet ku te ainda ta engaña su mes ku e ku su identidat blanku krioyo por ta un lider di un partido politiko den un pais pretu i ta uza miles di votado pretu troumatisa pa kolonialismo ulandes pega den un trampa kolonisa di identidat pa laga nan kere ku un YDK krioyo blanku por salba nan den politika ku pa kolmo ta purba di bringa un kaso den korte di korupshon kaminda ela keda sentensia pa keda kumpra di un Italiano blanku ku pa niun bledu ta interesa den e lucha di hende pretu i sin skrement ta uza e mesun abogado ulandes Knoops ku a defende e rasista sushi Geert Wilders na Ulanda.
E kumbu blanku ku henter su bida a parasita riba bidanan pretu via politika i tur su fortuna ta danki na kolonialismo ulandes awoki despues di un redada ta bin grita falsu fantochi ku ela kansa di makambanan i ku Korsou mester bira independiente..
A creole white sociopath politician that always been afraid to say the word ‘dutch white folks’, ‘racists’, ‘dutch white supremacy’, who never speaks about American oppression in Puerto Rico, US. Virgin Islands, Haiti and stays quiet on the social revolt right now in French Guiana who are sick and tired of the inequities created by France. Who never showed an act of solidarity to the peoples of Bonaire, Saba, Statia, St.Maarten fighting against dutch colonialism, who showing off with pictures taking with Chavez but doesn’t offer a helping hand to our struggling Venezuelan neighbors. Who always praises Colombia but never says anything on the plight of the Afro-Colombians and indigenous people battling for their dignity. Who fronts as a self-claimed regionalist but never talked about the decade for people of African descent or the fight for reparations started by CARICOM to empower his black electorate. Who together with his coalition partners has the political power to destabilize dutch colonial powers in The Hague but refuses to walk his cheap decolonial talk. Who never organized and mobilized his political organization and Black voting community, who never ever set up courses on Black Caribbean politics, who has been pro black pete, who is trapped inside his own lies of thinking he is the political white creole messiah that has a god given calling to save Black people in Curacao using the traumatizing effects of dutch colonialism to make his electorate believe that a white identifying person will deliver them from dutch colonial violence. Who got sentenced for being bought by a white Italian who doesn’t give a damn about Black people, who is appealing his corruption case and hired out of all people mr. Knoops a lawyer that defended the dutch white racist politician Geert Wilders for a case againt anti-Moroccan racism in the Netherlands.
This damn white zombie who owes his abundant life and fortunes and everything else to Black people and the legacy of dutch colonialism now after a raid comes out crying that Curacao should become independent…


text:
ORANJESTAD (AAN): Den un entrevista realiza cu Presidente di Stichting Fundacion Lotto pa Deporte, Sr. Di Stefano Wernet RA a bin splica cu Lotto ta bezig cu diferente proyecto nan di deporte di caracter investigativo, hunto cu nos Ministerio di Deporte Dr. Alex Schwengle, pa por haya data.
Segun Sr.Wernet ta conta cu den e mundo deportivo nos mester di cooperacion real, mas transparencia financiero, respet mutuo, responsabilidad y sigur haya e informacionnan/data necesario pa tuma e decisionnan corecto y duradero. Pa e motibo aki tambe Lotto ta contento cu Minister di Salubridad Publico Deporte y Cuido di Nos Grandinan, Dr. Alex Schwengle a acerca nan pa e diferente proyectonan di deporte. Un di e proyectonan grandi cu diferente biaha a elabora riba dje ta e “Multi-Functional Beach Sport Complex”. E oficina renombra Price Waterhouse Coopers a hasi un estudio riba e “Feasibility Study y “Social Economic Impact Assessment”, esaki ta un proyecto cu Lotto a financia. E planificacion di e proyecto aki ta encera mucho mas cu simplemente un stadion pa deportenan di playa, principalmente e ta na beneficio di nos muchanan y hobennan.
Recientemente Ministerio di Deporte cu ayudo financiero di Lotto a organiza un seminario di deporte unda hunto cu e diferente stakeholders nan manera ASU, COA, IBISA, SSA, Lotto, FFD y e federacion deportivo a trata e “Governance Codes” pa deporte. Den e caso aki Lotto ta kere den un bon maneho, semper tin espacio pa cambio y mehoracion, esey tambe nan ta boga pe. Segun Sr. Wernet e no ta nada nobo, internacionalmente tin hopi desaroyo di “governance”. Den pasado a inicia cu esaki na Merca, despues a sigui pa Hulanda, Sur Africa y awor e ta rond mundo, pues no ta algo local pero internacional. Nos mira e desarollo aki tambe na Fifa & IOC. “Governance” ta algo masha facil, bo mester tin un bon maneho, bon supervision y bon control, pero tur cos ta depende di e hende paso eynan e ta cuminsa.
Durante di e seminario tambe a trata e “Sport Visie Document” di Minister di Deporte, Dr. Alex Schwengle. Mirando cu no tin un investigacion cientifico riba tereno di deporte entre otro pa haya data, aki a contrata Dr. Bob Heere, un experto Hulandes di Universidad di South Caroline, riba tereno di deporte cu ta haciendo diferente investigacion acumulando data, esaki pa despues tuma bon decisionnan pa futuro.
Mester bisa cu Minister di Deporte a pidi Lotto tambe e ayudo pa un investigacion tecnico pa investiga e facilidadnan deportivo na Aruba y nan condicion, si tin demasiado facilidad of tin di menos. Segun Sr. Wernet riba e tema aki mester ta masha cauteloso pa motibo nos tin limetenan financiero mester wak kico realmente ta prioridad y unda mihor e placa por wordo inverti, kizas den e propio atleta y e coach of tambe den e maneho, “Sport Management”/directiva. Pa e motibo aki tambe tin e investigacion tecnico andando riba e esaki.
Por ultimo Sr. Wernet kier a quote palabranan di un legendario futbolista esta Alfredo Di Stefano kende a bisa; “No One Player Is As Good As The Sum Of A Team”, cu otro palabra laga nos haci teamwork, bo por ta talentoso pero boso no por logra mas cu un team.
Laga nos boga pa mas union den deporte y pa yuda deporte realmente cu un curazon sincero, principalmente nos hubentud cu ta nos futuro di mayan.


text:
Tur e acontecimentonan ultimo a crea un lagun di duda acompaña pa un incertidumbre grandi. Gobierno no tabata capaz di clarifica nada. Asina ta cada ken pa su cuenta mester a purba saca afo di tur e cosnan contradictorio kico ta kico. Ultimamente nos ta notando cu Gobierno ta nengando di paga su debenan. Pero si ta core tras di comercio manera loco pa cobra e debe cu tin cu Gobierno. E ta un situacion completamente fuera di balans y hasta inhusto.
Ora bo debe placa ta bo deber di paga, mescos cu ora nan debebo, ta bo deber di cobra. Pero bo no por cobra sin paga loke bo mes debe. Y Gobierno debe hopi placa na hopi miembro di comercio y na hopi otro individuo y e ta bula pipa pa nan.
Na DIARIO mes nos ta cana un calvario pa purba cobra Gobierno loke e debe corant aki pa aviso-, anuncio-, y declaracionnan di prensa cu nan ta pone paga. No a resulta cu tin manera pa obliga e hendenan ey pa asumi nan responsabilidad pa cumpli cune.
Ora bo drenta den un contract di debe o cobranza, e contract ta valido pa tur dos. Esun cu debe mescos cu esun cu mester cobra. No por tin desigualdad den esey. Ora bo debe, bo mester paga! Ora nan debebo, bo mester purba cobra. Lo contrario ta sosodiendo na Aruba cu Gobierno no ta pagando loke e debe pero si kier core tur caminda cobra tur caminda, loke e por, hasta na cent chikito.
E ta crea un sistema di resistencia den esnan cu debe, pasobra cu nan ta haya cu no ta husto cu Gobierno cu su poder kier impone un cobranza siendo e mes debe e mesun compania placa.
Loke nos ta mirando tur caminda ta un proyecto cu ta gastando placa den tur clase di proyecto cu kier ehecuta, por ehemplo e Green Corridor di 4 via entre Playa y San Nicolas, e Ringweg, e modernizacion di e Wafnan, y mudanza di Container Haven pa Barcadera, y otro proyectonan di cual embergadura te ainda ningun hende a mira di unda e fondonan ta bay bin pa cubri tur e proyectonan. Cu Hulanda ta bay yuda ta masha bunita, e ta welcome, pero ora cu ta lanza cualkier proyecto na beneficio di isla, bo mester ta bon sigur di unda e proximo Florin ta bin, pasobra sino bo ta hayabo den problema di conflicto, pasobra e proyecto ta bay keda na mitar. Varios a yega di pasa asina den pasado.
Cu nos empresa Gobierno tin un debe contrai di hopi cien mil Florin, cu awor el a bin cu e excusa di “schrijf af” esaki via un Belasting cu DIARIO no debe! E cos aki ta completamente incorecto. Ora bo kier cobra placa, bo mester cobre di caminda di hende debe, no caminda bo ta “inventa” unda tin debe, of kier cobra “a-lo-futuro”. Pasobra nos no sa si un empresa tey den futuro. Cobra loke tin awor y loke ta existi. Esey ta e medida razonable di un Gobierno cu ta sinti su mes sigur di su pasonan.
Por ultimo lo ta bon pa Gobierno su hendenan sinta na mesa cu e hendenan di comercio, pa clarifica e situacion entre nan dos. DIARIO ta haya hopi keho di parti di comercio cu Gobierno ta abusando den su forma di cobra placa cu e no debe. En cambio, e no ta haciendo nada pa paga loke e si debe comercio.


text:
Parlamentario Alan Howell
ORANJESTAD (AAN) — Minister Lampe tabatin un deseo pa independisa Dienst Publieke Scholen. Na momento cu e maestronan a scucha esaki nan no tabata interesa pa cu esaki y a vocifere publicamente.
Parlamentarionan dia Fraccion di POR Alan Howell y Marisol Lopez-Tromp a forma parti di tur sesion cu e maestronan encuestion. Sesionnan tabata bou di encargo di Parlamentarionan Sra. Lee y Sr. Vrolijk.
Den tur sesion e maestronan a vocifera di no kier bay over na un Stichting pa varios motibo bon funda. Durante di e sesionnan e maestronan a haci un suplica na tur parlamentario cu tabata presente pa por fabor para firme cu nan.
Alan y Marisol a duna e maestronan tur siguridad cu nan ta bay para duro nan tras. Esaki a pasa exactamente tambe na momento cu mester a vota durante di e tratamento di presupuesto, votando pro pa urgi gobierno pa no haci DPS un Stichting y pa lague den e forma cu e ta actualmente.
Loke tabata admirabel pa wak ta cu Minister Lampe a respeta democracia na un manera hopi profesional y p’esey Alan tin hopi respet pa Minister Lampe. Alan a tuma nota cu maestronan a gradici publicamente a traves di diferente medio di comunicacion tur parlamentario cu a para nan tras y e parlamentario di POR a expresa cu e ta contento di por tende cu maestronan a keda agradecido.
“Together we can make it better “


text:
Sharapova:
NEW YORK: E ruso Maria Sharapova a admiti den un entrevista cu e revista Vanity Fair cu si e ta arepenti di algo, despues di a wordo sanciona pa consumo di Meldonion, ta di tabata falta di un docter pa tempo completo”, cu lo a presta atencion na su obligacionnan antidopahe.
El a afirma cu e tabata sa cu “ningun hende den un oficina” lo a bis’e ki dia cu e mester retira. Mi tabata in mester di un docter , pero no tabata asina. Si mi por mira bek den pasado, esey o mi a cambia”, el a señala.
E ta aparece riba cancha oficialmente atrobe entrante dia di mei den Mutua Madrid open.
“For di e prome momento mi a tuma responsabilidadnan den mi propio man. Esaki ta mi historia y lo mi conta esaki”, e ganador di cinco torneo Grand Slam a laga sa y a añadi cu e spaño Rafael Nadal a mand’e un mensahe di apoyo. “Mi tin un respet enorme p’e, el a asegura.
Den e entrevista Sharapova a mustra cu ta duel e declaracionnan di Craig Reedie, president di Agencia Mundial antidopahe cu lo a señala: “Mi gran satisfaccion di e caso aki ta di e retira un persona cu den un aña por gana mas placa cu henter e presupuesto di e Agencia hunto”.
“Mi no tin prueba”, e siberiana a laga sa, “pero ¿pakico un homber mayor cu mester a preocupa pa su propio trabao y cu no tin derecho di comenta mi caso, na momento di papia di mi caso a haci declaracion di mi placa?”
“Si bo trabao y bo lema a di mantene e deporte limpi, bo mester ta mas cuidadoso comunicando e lista di sustancianan prohibi”, el a sigui splica.. “Ora e Tribunal di Arbitrahe a mira corespondencianan cu a wordo manda pa nos pa avisa nos di cambionan riba lista di substancianan, e hurado tabata hari. Nan no tabata advertencia!. Awor si a cambia nan,. E emails cu nos tabata ricibi na fin di 2005 a totalmente diferente di loke nan ta mana awor”, el a comenta.


text:
ORANJESTAD (AAN): Ateliers ’89 conhuntamente cu The Fresh Milk Art Platform y ARC Magazine ta invita comunidad na e inauguracion di e exposicion Caribbean Linked V, cu lo tuma lugar diasabra awor 25 di augustus na: Caya Grandi y Ateliers ’89, ambos na Oranjestad.
E aña, eaki e expo tin como meta hiba e concepto di conectividad na nivel local y regional un stap mas leu poniendo enfoke den e arte publico y e participacion di e comunidad.
Caya Grandi lo bira un espacio comun, pa e artistanan kendenan lo presenta nan obranan y representacionnan artistico riba caya creando un plataforma pa asina e arte contemporaneo y e bida cotidiano topa cu otro.
E apertura na publico lo tuma lugar 5:00 PM na e plaza dilanti di Aruba Trading, na cuminzamento di Caya Grandi. Despues, publico lo por haci un recorido pa admira e obranan y e actuacionnan en vivo na Plaza Niki Habibe.
Lo tin musica bao encargo di DJs Nanof y Masbango dilanti di Aruba Trading y BonBini Bazaar respectivamente, y Massive the Brass Band tambe lo tin su aparicion riba caya.
Lo tin transporte patras di Maggy’s te na Ateliers ’89, Dominicanessenstraat 34 pa asina por admira e resto di e exposicion.
E participantenan e aña aki ta inclui Irvin Aguilar (México / Aruba), Franz Caba (República Dominicana), Kriston Chen (Trinidad y Tobago), Sharelly Emanuelson (Curazao), Gwladys Gambie (Martinica), Adam Patterson (Barbados), Velvet Zoe Ramos (Aruba) ), Averia Wright (Las Bahamas, cu e apoyo di Charitable Arts Foundation of the Bahamas) y Raily Stiven Yance (Venezuela).
E escritor den residencia di e aña aki ta Marina Reyes Franco (Puerto Rico) y e dos comisarionan invitada ta Alex Martínez Suárez (República Dominicana) y Miguel López (Perú / Costa Rica).


text:
Kralendijk - SKAL ta kontinuá ku aktividatnan segun su kalènder kultural. Anochi ku Luna Yen, un inisiativa ku a nase den pasado for di algun siudadano ku gran pashon pa nos idioma papiamentu. SKAL ta keda pone énfasis ku meta prinsipal di e evento ta pa stimulá otro pa skirbi, deklamá, konta storia, kanta òf presentá obranan kòrtiku na papiamentu.
No neglishá bo kapasidat i bin demostrá ku bo por. Nos ta apresiá i respetá tur obra, ku eksepshon di palabranan bulgar, polítika, problemanan personal i tur loke ku no ta kuadra ku nos aktividat.
Manera semper, ta keda liber na kada bishitante ku ta deseá pa trese algu di boka dushi pa kompartí ku otro bishitante nan i un súplika pa tur hende bini ku nan propio stul.
Anochi ku Luna Yen ta un aktividat sosial di pueblo i pa pueblo, pues tur hende ta kòrdialmente bonbiní.
Anochi ku Luna Yen e biaha aki ta na WAMARI KUNUKU DI CHIRO EMERENCIANA serka FRICIA I TUR RUMAN NAN EMERENCIANA i lo tin komo tema prinsipal
“ ANOCHI KU POESIA DI CHIRO SELBRANDO SAN PERDO “.
E fecha ta djaweps 28 di yüni 2018 na e orario di kustumber kual ta 7or pa 9or anochi.
Den nos anochi ku luna yen aki nos lo bai tin presentashon na okashon di selebrashon di San Juan i San Pedro ku melodia di kanto i músika.
Tin transporte grátis ku ta sali for di SKAL pa 6or atardi for di Rincon ku direkshon SKAL i sigui pa wamari ku ta direkshon kaminda di lagoen,.
Un súplika na personanan ku no tin nan propio transporte pa hasi nan reservashon na tempu na SKAL.
Pa mas informashon por tuma por tuma kontakto ku kolaboradónan:
Yùfrou Yoi Helmeyer- Marsera; +599 9 516 6560
Magali Sumter; + 599 9 565 0947
Ubaldo Anthony; + 599 717 4935
Orlando Francisca – + 599 786 2131 òf + 599 7962131
Nochi Coffie; + 599 785 6388
SKAL + 599 717 8868


text:
ORANJESTAD (AAN): Por a tuma nota di plachinan di carton riba caya, plachinan blikia tambe. Omar Maduro, encarga cu e seccion di nummerplaat na Departamento di Impuesto (DIMP), ta conta cu tin dos pa tres mil plachi riba caya di mal calidad cu e compania na e momento aki ta reemplasando nan gratuitamente pa e departamento. Nan a afirma cu e plachinan en berdad ta e verf di mal calidad. Tambe cu nan ta cambia nan pa e departamento y pa e cliente sin gasto inclui.
Eseynan tur ta plachinan entre A-62000 y A-66000. E clientenan cu tin un plachi blikia, ta invita e clientenan pa nan pasa libremente na departamento di impuesto y lo tuma dato di nan. Ta saca copia di e plachi y ta bestel esaki. Dentro di algun dia nan por haya e plachi, entregando esun bieu, haya esun nobo bek.
Segun Maduro, na comienso ta haya na momento cu saca un advertencia, ta haya reaccion. Pero despues e atencion ta baha. Despues cu bolbe saca comunicadonan di prensa den corant, nan ta bolbe bin, atencion tey. Djey e atencion ta bolbe cay. Bo ta haya e hendenan ta bin, pero despues no ta bin busca e plachinan.
A pasa tambe cu e compania cu ta entrega plachi, den e caso aki Retraco, a afirma cu el a haci bestelling di material, pero cu e material ta tarda. Pesey tabata tin algun mal contento cu clientenan cu tabata bin na Departamento di Impuesto pa algun biaha, pero lamentablemente, no tabata tin e plachinan di number disponibel. Si cu esaki tin atencion di DIMP. Awor aki nan ta completamente bij di esnan cu a bay pidi plachi, esunnan blika.
DIMP mes a ripara cu den nan local di number di auto tin hopi plachi cu hendenan tin cu bin busca ainda y e interes ta cerca nan mes tambe, cu nan no ta bin busca nan.
Maduro a splica cu e plachinan cu number halto tambe tey. Nan tin te cu 74750. A bestel te cu 75 mil. E compania tin di entrega ainda 250 plachi. Pero e plachinan ey ainda no a bende nan. Nan no por ta riba caya tampoco. A bende loke cu tin, segun Maduro.
E motibo di tur esakinan ta cu ora cu ta bay haci bestelling pa bay pidi plachi, e plachinan ainda no a wordo ricibi. Ta pidi nan. Ta tuma su tempo pa e compania por traha nan. Si bo kier un bon producto, bo tin cu warda un tiki. Sino bo ta bolbe haya cu plachinan ta wordo geverfd mucho lihe, no ta dun’e chens pa seca e ora bo ta haya cu e verf ta bay blikia.
Pa eseynan, ta duna e cliente un apoderacion di 30 dia cu nan por core cu un plachi traha door di nan mes, en principio carton of borchi. No ta motiva ningun cliente pa bay traha sticker tampoco pa ningun compania bende sticker cu nan ta haya ta bon. Ta djis bisa nan un eigengemaakte plaat, ta pa 30 dia y e clientenan ta pasa over di e 30 dianan ey y no ta busca e plachi.
Na su debido cuenta ora cu nan wordo para door di polis, nan ta core riesgo cu nan ta haya un boet, pasobra nan apoderacion a caduca.
Deadline pa paga e di dos mita di aña tabata 2 di Juli. E entusiasmo no tabata dje grandi ey manera spera. Tabata tin casi sigur 30% di clientenan cu no a paga nan di dos mita di aña. Awor aki el a baha te na 23%. Ta spera cu pa fin di e luna aki, por lo menos un 20% bin caba di haci nan pago pa motibo, si ta bon, na September ta bay draai e boetnan administrativo. Esun cu no paga e momento ey ta core riesgo cu nan ta haya 50% di boet y esnan cu no paga nan 2017, tambe ta bay haya boet riba esey, segun Maduro.
50% di boet ta bay ta locual cu bo tin habri na e momento ey den sistema. Si bo tin 2017 habri y bo no a paga 2018 tampoco, bo ta haya 50% riba e total di full e aña 2017. Pa e prome mita di aña 50%, pa e di dos mita di aña y asina tambe pa 2018. Pa cada periodo, 50% cu ta bira 50% total di aña riba e tarifa total. Si bo tin 300, categoria C, ta 150 pa cada mita aña, cual ta 50% di e total di 300 florin.
No ta bay alarga e fecha mas, segun Maduro. Esey tabata e ultimo fecha cu gerencia a dicidi pa hala, el a termina bisando.


text:
ORANJESTAD (AAN)– Den e luna di October HopeAruba ta introduci su coordinadornan di e areanan di exito atraves di e produccion titula: “A Look at Myself” Series, unda nan lo introduci tur e personahenan, comparti nan biografia y motibo cu nan a sinti nan yama pa uni nan mes na e plataforma di HopeAruba.
Area di prosperidad
Fundador, Sra. Malmberg recientemente a comparti cu HopeAruba a defini 5 area unda prosperidad pleno ta caracterisa. Ta trata aki di e area Relacional, Fisico, Emocional/Mental, Spiritual y Financiero. Cu nan ta midi den 5 area di Exito.
Areanan di Exito
Aki ta trata di e persona como: Individuo, como miembro di Famia, Comunidad y Nacion, como tambe, nos Balornan. Esakinan HopeAruba ta referi na nan, como Areanan di Exito.
Cada Areanan di Exito ta un plataforma pa colaboracion caminda personanan y organisacionan ta invita pa uni forza, talento, conocemento y bini hunto pa pensa riba solucionan pa retonan cu nos pais ta enfrenta den cada area.
Siman pasa HopeAruba a introduci e coordinadora di e prome Area di Exito, cu ta esun di e area di Individuo. Ta trata aki di Sharleen Tromp, kende ta un Entrenador di Personalidad Certifica cu den HopeAruba ta coordina e Area di “Individuonan ta Bon y Bon Ekipa pa yega nan Potencial Maximo”.
Introduccion coordinadora: Famia
E siman aki, HopeAruba ta introduci e coordinadora di e di dos Area di Exito, cu ta esun di e area di Famia – Famianan ta sano y completo. Ta trata aki di Sra. Quilin Arends, kende ta un Entrenador di Famia y actualmente ta Directora di Stichting Casa Cuna Progreso.
Den A Look at Myself” Series, Arends ta comparti tocante e jornada di su propio bida unda el a experiencia abuso, divorcio di su mayornan y pobresa, sinembargo a vence esakinan cu sosten di esnan rond di dje y awe, e mes ta un sosten, na esnan cu ta experienciando e mesun retonan cu ela experiencia na mucha.


text:
ORANJESTAD(AAN): Dialuna tabata poni riba rol di Corte di Apelacion e caso contra Yolanda V. y Jacqueline G., kendenan a wordo acusa di ta complice di falsificacion, uso di falsificacion, malversacion y labamento di placa, den e caso di laboratorio.
Nan a haya como castigo, e lunanan cu nan a sinta den detencion preventivo.Fiscal no tabata di acuerdo cu e castigo cu nan a haya y pesey O.M a apela.Huez for di un principio a bisa cu e caso lo no wordo trata.
El a splica cu desde cu Maiky Faro, e sospechoso principal den e caso aki a fayece, e pregunta tabata si e caso lo wordo trata.
A dicidi cu e caso lo wordo trata y abogado di un di e sospechosonan a pidi pa e testigo Cesar C. wordo scucha.
Abogadi Illes representando abogado David Kock pa tratamento pro-forma di e caso Dialuna, a splica huez dicon Kock kier scucha C.C como testigo.
El a splica cu durante cu señor Faro tabata cera na KIA, el a papia cu C.C kende tambe tabata cera y loke Faro a conta C.C por ta hopi importante pa e sospechosonan.
Fiscal a bisa cu si declaracion di e homber aki por ta importante pa e sospechosonan, e no ta bay contra e peticion, apesar cu faro mes no tey mas pa confirma cu ta berdad cu el a papia cu Cesar C.
Huez a bisa cu e caso aki lo wordo trata dia 21 di September y si mester lo continua tambe riba 23 di September.


text:
DIARIO awe ta bin cu un practica di mafia na Sero Colorado cu ta tumando luga na e momentonan aki. Ta parce cu pa Marisol no tin limite den bagamunderia. Esaki no ta pasado pero crimennan cu ta tumando luga awor.
Poco dia pasa un persona cu tabata traha pa Marisol y cu tabata hopi yega na dje a fayece misteriosamente na Colombia. Polis tabata na punto pa aresta e persona aki ora cu el a bay Colombia pa muri eynan.
Ta resulta cu e persona aki tabata empleado di un di e departamentonan di Marisol y cu tabatin un contacto directo y continuo cu Marisol. Su nomber tabata Elio Lopez y LandsRecherche a descubri cu e persona aki tabata bende casnan na Sero Colorado hunto cu Marisol y un tercer partner.
E pruebanan publica aki ta mustra cu Marisol tabata directamente envolvi. Testigonan a declara cu nan a confirma cu e difunto Lopez aki tabatin deal directo cu Marisol riba e benta di e casnan na Sero Colorado.
Hunto cu Marisol y Elio Lopez tabata den e fraude grandi aki un partner cu e nomber Felix Randolph Silva, pa su clientenan Randy. E Randy Silva directamente a haya di Marisol casnan di cumpra den Colony na un manera tipico di fraude (copia di e contrato ta publica ariba e pagina aki).
Aki ta revelando un escandalo ainda mas sushi cu otronan den pasado. E caso cu DIARIO ta publica awe ta un caso cu ta demostra cu di tur sorto di manera Marisol ta manipulando cu propiedadnan di pueblo pa pone su hendenan gana placa y manera ta mustra e ta forma parti directo di tur esaki. Loke ta tumando luga awo ta un sistema di estafa nobo introduci door di Marisol. Ora cu un di esnan complice di Marisol tabata na punto di papia el a fayece bao di circumstancianan mes straño cu e caso di morto di Faro di Laboratorio.
E diseño di e crimen nobo aki ta cu hendenan cu ta desea di cumpra un cas na Sero Colorado mester solicita cerca Marisol prome pa despues sigui un caminda di corupcion. Ariba e pagina aki ta mira e carta cu a worde manda pa Marisol ariba 31 di Maart di e aña aki.
E mesun dia e persona cu ta haci e peticion pa bin na remarca pa cumpra un cas mester firma un contrato cu e complice di Marisol, Randy Silva. Randy Silva cu ta haya e casnan di Marisol ta firma un contrato cu e cumprador cu e lo haya e cas aki pa e cumprador for di Marisol despues cu e cumprador a paga un “brokerage fee”.
Ya na April nos ta mira tambe ariba e paginanan aki cu pago a tuma luga na e complice di Marisol pa haya e derecho di cumpra e cas cu ta den e contrato. E complice di Marisol aki ta haya di Marisol e derecho di erfpacht ariba e cas pa un prijs ridiculamente abao. Mira e contrato entre Marisol y Randy Silva.
E cumprador den e caso cu DIARIO ta publica awe a paga 13000 Florin na Randy Silva pa por cumpra e cas en cuestion. E complice di Marisol ta haya di Marisol e cas y e erfpacht di e tereno di e cas den erfpacht. E complice ta haya e cas en cuestion pa un prijs hopi abao pa despues bende e na un cumprador pa un prijs hopi mas halto.
Ora e cumpradornan a cuminza sospecha cu algo no ta bon e dos cabayeronan ta splica e cumpradornan cu e negoshi ta sigur pasobra un parti di e placa ta bay pa Marisol y nan tabata mustra e cumpradornan cu nan tin contacto continuo cu Marisol. Tin di e cumpradornan cu a acerca Marisol directo y spanta Marisol a cora pa nan .
E proceso segun e documentonan publica aki ta cu e complice di Marisol ta cobra e comision di e cumprador y ta haya e diferencia di e prijs cu el a paga Marisol y e prijs pa cual e cas a worde bendi. Despues e complice aki ta regla cuenta cu Marisol pa “zogenaamd” yuda financia su campaña. E negoshi nobo cu probablemente ta un invento di Marisol mester di un investigacion serio y inmediato.
Ta parce cu LandsRecherche of no a haya tur documento of nan a pone cierto documentonan desaparece. DIARIO ta publica awe e contrato entre Marisol y Andy Silva. Den e contrato aki Andy Silva ta haya un cas na Sero Colorado pa 27.000 Florin y e documento aki tabata worde usa pa convence cumpradornan cu Marisol ta coopera den e bentanan aki. Ta imposibel pa kere cu ministerio publico no ta mira e crimen cu tin den e asunto aki. Ta pesey DIARIO un biaha mas ta keda enfatiza cu e investigacion Hulandes mester bin mas pronto posibel.


text:
ORANJESTAD – E selecion di Aruba North Little League ta derota e selecion di Liga Central Braulio Wester pa di 3 anja conecutivo y e biaha aki pa knockout cu score di 13-0 pa asina bai representa Aruba na Serie Del Caribe cu lo tuma lugar na nos hermana isla Corsow. Pitcher ganador ta resulta Adilin Kock mientras cu Jean Marc vd Linden ta bai cu e derota.
Masha Pabien na tur e fanaticonan, mayornan y e hungadornan cu e titulo. Tambe na Manager Roderick Simon y staff Eugene Helder y Marlon Quilotte. Exito na Curacao.


text:
Randal Croes:
ORANJESTAD(AAN): Economista di Camara di Comercio (KvK) Randal Croes Diahuebs atardi a duna un splicacion riba e Crisis Heffing, cu tin varios hende un tiki bruha den nos comunidad.
El a splica cu KvK tin tur comprension cu e actitud cu Gobierno mester a tuma pa hisa nan entrada substancialmente, pasobra e poblacion di Aruba tin cu yena e bashi di un refineria cu no a habri y e compromisonan financiero cu a hasi, suponiendo cu e refineria lo bay habri.
“Nos tin cu wak con nos ta paga mas di 100 miyon na gastonan cu nos no a spera”.
Esaki segun Croes kende a indica cu BBO ta un impuesto riba venta.
“Ora cu tin aumento di gasto di coriente, aumento di invoerrechten y aumento di gasolin, pero bo kier pa bo negoshi sobrevivi y pa bo trahadornan sigui cobra, bo mester recupera e gasto den e producto cu bo ta bende, sino bo negoshi ta bay atras”.
“Despues quizas bo no por paga banco y tur hende a perde trabao”.
Esaki segun Croes, kende a indica cu BBO ta un gasto cu mester hinca den e prijs pa bo por cumpra stock nobo.
E Economista a sigui bisa cu ora cu un gobierno bin cu medidanan y bisabo cu awor bo tin mas gasto, e comerciante por cambia e prijs di cada articulo, pero e manera mas facil ta pa pone locual bo tin cu cobra den computer y asina e ta wordo calcula riba locual bo bende.
“Ora cu bo calcula cu bo tin un entrada di 100 mil florin por ehempel y bo tin cu paga 6%, ora bo pone e esaki e ta bira 106 mil”.
“Locual Gobierno ta bay cobrabo ta 6% di 106 mil florin”.
“Pues pa e comerciante recupera e gasto di gasolin, coriente of huur cu por subi pa su negoshi, e ta djis pone 6.36% pa placa drenta den su caha, pa bo recupera casi 100% di e aumento di bo gasto di operacion di bo negoshi, cu e 6% a causa”, segun Croes.


text:
Presidente di KvK sr. Mohamed:
ORANJESTAD (AAN) — Presidente di Camara di Comercio y Industria (KvK), Sr. Ernst Mohamed, den entrevista cu nos redaccion, a toca e tema di e problemanan cu tin pa loke ta trata negoshinan ilegal.
Segun sr. Mohamed, si e situacion aki ta perhudicando comercio, tur comerciante y pueblo en general mester papia riba dje y haci algo grandi pa asina KvK tambe tin su plataforma.
Pero den e caso aki, pueblo no ta bay defende un comerciante cu ta ofrece producto y servicionan cu ta mas caro compara cu otro negoshinan. Ademas, e consumidornan tambe ta cumpra online unda nan por haya productonan na un prijs mas economico y for di exterior treci na Aruba of te hasta dilanti nan porta di cas.
A yega di bisa comerciantenan cu nan mester busca e cliente, no cu e cliente ta bay busca nan. Awendia tin internet, propaganda, pa duna bon servicio. Comerciantenan mester tene na cuenta cu tur e detayenan ey pa por keda competitivo. Awendia, ora bo scucha un cliente, e argumento mas comun ta cu prijs ta manda.
Pueblo mester tene na cuenta si, cu tin biaha cumpra cosnan mas barata por sali mas caro. Esey ta riesgo cu cada un ta core como consumidor si nan kier scapa algun cen. Antes Aruba tabata draai riba calidad. Awendia ta enfoca riba e prijs y cualkier negoshi ta ofrece mas economico. Pero e negoshinan aki no por sigui biba di esaki, pues nan no ta contribui cu nada na Gobierno.
E ora no ta husto cu e otro parti si tin cu contribui cu tur e gastonan cu Gobierno tin, mientras e otronan ta paga nada. Nan ta boga pa un Taskforce cu tin a autoridad pa atende cu e casonan aki. Pero e problema actual ta cu legalmente ni un hende por actua riba nan. E personanan cu kier haci demanda tin cu cana un caminda largo.
Eynan Camara di Comercio y Industria, por yuda pa wak con por sinta cu e instancianan, pasobra solucionnan tin. Hendenan di e diferente departamentonan aki kier pa tur cos bay manera mester bay. Si KvK haya e cartanan of yamadanan pa comunica cu nan, e informacionnan cu nan mester pa actua, nan lo actua.
Sr. Mohamed ta lamenta cu KvK no tin e poder pa forma un Taskforce pa caba cu e problematica aki, pasobra nan no ta contribui manera mester ta. E problema ta sinta den e leynan, pasobra no tin ley cu ta controla y obliga nan pa contribui na nada di esakinan. E tipo di ley ey mester bin. Camara ta bezig cu un comision di Parlamento pa traha riba esey.


text:
ORANJESTAD (AAN); Tormenta Tropical “Beryl” a desaroya Diahuebs mainta riba Oceano Atlantico, y merdia el a haya nomber.
E tabata como 2.000 kilometer Oost-Zuidoost di e Islanan den e parti oriental di Lama Caribe. Pues e ta mey-mey entre Africa y Caribe. Basa riba data di satelite, e tin bientonan sosteni na 64 km/h. Beryl a bira e di dos Tormenta Tropical di e temporda aki, pero nan ta calcula cu pa ora e yega Diadomingo cerca di islanan di Caribe, e lo debilita bek pa un Ola Tropical.
Pues pa awor, e avionnan Hurricane Hunters lo no bay ni investiga e tormenta. Kizas Diadomingo nan lo por lanta vuelo y check e tempo aki.
Imagen di satelite di Diahuebs atardi a mustra cu Beryl ta djis un tormenta chikito, cu solamente un parti chikito di thunderstorms. Tog e tormenta ta bon organiza, cu varios banchi spiral di nivel abao. Si e sigui bay su rumbo actual, e lo por yega Diadomingo den area di St. Maarten.
Actualmente Tormenta Tropical Beryl no ta un menaza pa Aruba. Pero tog Servicio Meteorologico lo sigui e desaroyo di e tormenta aki.


text:
NOS HIMNO y BANDERA
Den Mar Caribe un isla chikito a wordo forma
rondona pa awanan blauw i profundo di lama
un Isla a wordo bendishona pa Tata Celestial
su historia ta conta di un nomber hopi special.
Oruba, oro ubo y pa despues cambia pa Aruba
cu su prome habitante e indiannan Caiquetio
e Perla den lama Caribe cu perspectiva propio.
Ban conta awor con Aruba a sigui ta prospera
despues di un lucha balente su pueblo a logra
haya su Status Aparte cu tabata e unico soño
di su hende humilde cu ta nan cas como doño.
Un grito di “Victoria” cu bandera den nan man
ta yama danki na Papa Dios cu a bin yuda nan
cu lagrima na wowo a festeha 18 Maart 1981.
18 di Maart e fecha unda Aruba a logra ricibi
su Himno y Bandera ta unda e pueblo a dicidi
escohe pa e Libertad y Identidad tanto anhela.
Aruba por pasa den duro ma su pueblo stima
ta sigui den lucha pa nan economia progresa
mustrando cu alma y curason Arubiano nan ta
semper cordando unda nan lombrishi ta dera.
Autor : Omaira I.Rodriguez-Britten


text:
Rudy Geerman di FTA:
ORANJESTAD (AAN) – Diaranzon awo tabata e di dos dia di paro di labor door di e trahadornan di RBC Bank. Den un entrevista cu e lider di FTA sr. Rudy Geerman, el a duna di conoce cu Diamars anochi nan a haya un carta di mediador, unda e ta yama e Gerencia y Sindicato pa un reunion Diaranzon mainta, 10’or.
Esaki a tuma lugar, pero lamentablemente nan no a yega na un acuerdo, Geerman a menciona.
Nan no por a yega na un acuerdo pasobra, segun e sindicalista, banco kier cambia e reglanan di wega y den e reglanan aki nan kier pa e Sindicato hunga, pero esey no ta bay.
“No, pasobra nos tin den e acuerdo aki caba un regla firma, anto esey nos mester mantene. Pero no, nan ta keda insisti cu locual cu nan ta haciendo ta corecto, y nos a bisa nan cu nos por compronde cu, cu na momento, nan por bisa cu nan no ta di acuerdo cu un articulo den e CAO, pasobra esey ta nan derecho. Pero nan por cana bay Corte pero no kita prome loke tin den e CAO y despues bay Corte pa e ora ey bay puntra Huez si nan mag kite si of no”, sr. Geerman a subraya.
Esaki ta nifica cu e partidonan a bay for di otro sin un solucion. E reunion aki a bay basta fuerte, y sr. Geerman a bay splica e trahadornan y cu si no tin un solucion diahuebs lo bolbe tin accion.
E no por bisa cuanto tempo e welga aki por dura, pero esaki ta debi na terkedad di e directie di e banco, y si nan a bisa na mesa cu nan ta compronde pero cu e trahadornan mester tene cuenta cu e clientenan local y internacional, Geerman a puntra si ta e trahadornan so mester tene cuenta? Pasobra esnan cu ta maneha e banco tambe mester tene cuenta pa trece paz laboral.


text:
ORANJESTAD(AAN): E sistema di boiler di Hospital cu a causa problema ta paga awor aki y cosnan ta ok. Teo de Kool cu ta director di Hospital, a splica cu hunto cu SOGA, Hospital ta buscando un solucion definitivo. Tin algun idea, tin mas facil cu otro.
Esun mas lihe ta un solucion cu por worde realisa den un of dos siman, pero no sa si esaki lo resulta. Dos dia pasa e contratistanan a cuminsa traha back. Ta spera cu awo por yega na un solucion permanente y cuanto lo bay dura prome cu e worde realisa. Tin otro solucionnan cu ta mas complica y cu sigur lo por yega na un solucion. Pero esey por dura 6 siman pa 2 luna, prome cu eseynan worde ehecuta.
DIARIO a compronde, cu pa pone e boilernan na un otro luga, por dura algun tempo. Esey por ta un solucion, mirando cu varios cos mester worde haci, manera cambia e coriente entre otro.
Adicional lo bay bin cu e cambio di e compleho di salanan di operacion, cual lo sosode mas durante aña. Awo pa bay realoca e boilernan, y cambia e cambernan di operacion, ta solucion di un problema grandi. Ta mirando pa busca solucionnan permanente cu por pas den e situacion final di henter e compleho.
Tin di corda cu Hospital tin varios necesidad. Si nan kier traha den un bon esfera cu SOGA. Si mester pensa cu nan mester keda traha hunto pa mas di 25 aña. No ta pasobra cu ora e compleho ta cla, nan ta libra di SOGA. Nan ta keda como doño.
Ta bon pa keda mantene e bon cooperacion. Si ta asina cu hospital, cu su experiencia den maneha un hospital, ta mira cierto cosnan cu SOGA no sa. SOGA no ta haya netjes pa worde sorpresa pa cosnan cu nan no a premira. Den un otro banda, si tin asuntonan cu ta relevante si cierto cosnan kier adicional. E ora mester tin bon rason pa esey.
Si ta spera cu SOGA por scucha na un bon manera y si mester bin cu un propuesta, mester wak esaki y no bisa directamente cu ta un cambio contrario na e programa, e ora no por. Tur propuesta cu worde haci, ta worde bon analisa y ta spera cu tur hende cu ta envolvi por mira esaki na un manera serio y wak particularmente si e ta un bon propuesta si e ta necesario pa e worde haci, na luga di tin un efecto negativo riba e presupuesto. Den pasado a yega di bin cu propuestanan cu tabata hopi positivo riba e presupuesto. Ta spera cu tur propuesta worde haci, worde tuma na serio, segun de Kool.


text:
ORANJESTAD(AAN)—E siguiente Bario Fest lo ta na Centro di Barrio Dakota mientras cu esun recien tabata na Savanerta y a resulta masha exitoso. Tabata tin splicacion di e Special Projects Aruba” , presentacion di caha di orgel, gruponan di baile, reinanan cultural , kids corner, Workshops y finalisando cu presentation di baluartenan y entrega di buki Canashito entre otro.
Baluartenan cu a wordo honra tabata Agripino Rolando Bisslick, Roly pa su historia di natacion, Dr. Jennifer Geerman Tromp, “June” docter di cas cu ta haci hopi trabao voluntarionan pa su patientnen y diferente instancia.
Donald Bernardo Christiaans, pilar di Misa Catolico na Savaneta y 45 aña sirbiendo e pueblo den area di iglesia, Haime Angela cu a yuda lanta e barrio di savaneta y conoci riba tereno di politica, Jose Francisco Wever, Buchi Panama, fundador di Lifidam, e liga infantile di futbol cu muchanan fo r di 4 aña die dad, Reinaldo M. Kock, Ronny, pa su dedicacon a musica, e “Arubiano Blanco” di steelband manera pioneronan di steelband na San Nicolas tabata yam’e.
Chastity Kock – Hodge pa sum as di 20 aña trahando cu mucha y hobennan riba teno di modelahe, baile y cultura musical, Ana Leonor kock-Herrera, pa su logronan den arte di poesia y pintura, kende su obra a wordo manda pa Papa Pio XII y aparece den mozaik v.d Nederlandse Antillen, y su participacion na Carifest 72, Cesar Olarte pa su exito riba terenomusical, canto y aparcicionnan international ganando Grammy Latino cu e banda son Famia di Chichi Peralta, Rosendo Colina dos biaha campeon mundial di Pesca cu Harpun sin tanki y instructor dilandamento di Roly Bisslick, tambe tabata co-fundador di FTa, y Adolf Dufi Kock, escritor , historiador baluarte savanetero.


text:
ORANJESTAD (AAN): Un caso sumario tabata planea pa tuma lugar Diahuebs mainta 10:00 am na Corte di Husticia di Aruba. E ta relaciona cu un peticion di Gobierno pa trata e conflicto cu Aduana y e Welga cu e Sindicato SADA a tene riba Dialuna.
Sinembargo ata riba Diamars, un biaha mas Douaneronan a drenta den accion na Aeropuerto, pa asina mustra nan malcontento cu Gobierno kier elimina e acuerdonan pa cu Overtime.
Pero pa Gobierno, e accion aki a pone awa pasa hariña, y pesey a core pidi Huez pa impone un ‘ordemaatregel’ urgente.
Huez a bay di acuerdo, y a impone Diamars merdia e decision, pa prohibi Sindicato SADA di sigui tene cualkier accion of welga. Esaki te ora cu e caso sumario tuma lugar riba Diahuebs.


text:
ORANJESTAD (AAN): Un informacion tristo cu a circula Diabierna na Venezuela, a bin for di e ciudad di Cumana, unda un Docter Pediatra a comete suicidio.
Aunke un docter ta acostumbra cu un di su funcionnan ta pa yuda, e palabra ‘morto’ no a sona straño pa nan. Pero tin biaha loke ta pasando no tin ningun hustificacion, y e efectonan aki ta cay pisa riba un persona.
Dr. Carlos Amundaray di Cumana, a comete suicidio. Esaki a wordo confirma pa Jaime Lorenzo, kende ta coordinador nacional di e grupo Medicos Unidos por Venezuela, y ta ademas colega di Dr. Amundaray. El a bisa cu e Docter di Mucha tabata sufri di depresion debi cu el a mira demasiado baby neonatal muri debi cu no tin suficiente remedi na e pais.
E caso aki a wordo menciona tambe door di Diputado di Asamblea Nacional Venezolano, Juan Pablo Garcia via Twitter. “E pediara Carlos Amundaray, a caba cu su bida debi na depresion dilanti e impotencia di mira morto di babynan neonatal na gran escala, sin cu autoridad ta preocupa cu esey, causando rabia, indignacion… Demasiado daño, no tin pordon di Dios,” e diputado a menciona.
Coleganan di e Docter Pediatra a sigura, cu e medico tabata hopi deprimi pasobra tur dia den e Unidad di Intensive Care Pediatra, debi cu no tin suficiente remedi. Diahuebs so tabatin 3 baby cu a muri.
Psicologo y psychiaternan a alerta caba cu e nivel di suicidionan a aumenta na Venezuela, awor cu tur hende ta confrontando e crisis economico, crisis social, crisis humanitario, y e crisis politico cu e pais ta enfrentando.


text:
Segun consumidor:
ORANJESTAD (AAN) – Un di e temanan cu hopi ciudadano ta haya cu no ta wordo aborda concretamente pa e lidernan politico di ningun partido cu ta bay eleccion, ta e costo di bida.
Ningun di nan tin den plan un formula real pa baha baha e costo di bida. Mientras tanto e situacion di prijs riba prijs y cu cada dia e productonan ta bira mas caro, ta sigui y sigui.
Tin hende cu tin hopi razon ora di bisa cu Aruba no tin clase medio mas. Tin un grupo cu ta mas pober cu otro, manera ta e caso na tur parti di mundo. Pero na Aruba, ya un salario medio no ta yega pa sostene un famia, y ta precisamente e salario medio esun cu nunca ta haya un debchi preto di aumento.
Ora di aumenta salario ta papia mas tanto di salario minimo, y e ta comprendible. Pero un aumento di 25 florin tog no ta yuda. No obstante, salarionan un tiki mas cu minimum loon, no a subi pa mas cu 30 aña caba den sector priva, cu excepcion di empresanan unda ta existi un CAO cu ta contempla cierto ahustacion di salario.
Y ta asina cu e consumidornan ta ripara cu cada bez cu ta publica un aumento di salario minimo supermercadonan ta core aumenta prijs atrobe!
Pues, e mihor manera di frena e aumento di costo di bida ta baha impuesto riba alimentacion pero pone un limite na aumento di prijs tambe. Ta cual gobierno lo tribi di bin cu un iniciativa asina aki? Consumidornan no ta kere cu esaki ta factible, vooral den campaña cu por tin link entre sponsors comercial y politiconan. Yammer!


text:
Ainda no ta sigur cu Edwin Abath lo biba aden
ORANJESTAD (AAN): E cas cu Edwin Abath lo bai biba como Minister Plenipotenciario na Hulanda mester wordo drecha. Actualmente minister Frido Croes ta preparando pa sali for di e cas aki despues di a biba algun anja aden. E cas mes ta propiedad di Aruba y si ta bon ta cay bao di fondonan di DOW pa drecha esaki. Algo cu tabata posiblemente den discusion pero nunca a keda concretiza.
For di bon fuente DIARIO tin informacion cu tabata evaluando pa bende esaki pero e no a sosode finalmente. Por biba aden ainda manera cu e ta pero mester di un bon drecha. Pafor si e lugar ta na werki.
Mientras cu Frido Croes ta preparando pa sali ora Edwin Abath yega Hulanda lo e keda na un hotel te ora cu drecha e cas of busca un otro cas pa e por biba aden.
No ta conoci si tog ta mihor bende e cas manera tabata e intencion prome di gobierno.
E dianan aki nos lo tende mas di e futuro di e cas di Aruba. Kizas lo tin foto tambe pa ilustra kico ta e condicion di e cas.


text:
Dentro di e cuadro financiero prescribi
ORANJESTAD (AAN): Gobierno di Aruba ta entrega awemainta e presupuesto 2011 na Gobernador di Aruba pa asina e bay Raad van Advies y cuminsa su proceso legislativo. E presupuesto ta fiha e maneho di Gabinete Mike Eman pa aña 2011 y ta keda ampliamente dentro di e cuadro financiero manera prescribi na aña 2010. Gabinete Mike Eman ta demostra di hiba un finanza publico sostenible y responsable pa e añanan 2010-2013.
Banco Central di Aruba ta pronostica un crecemento economico di 12%. “Pa calcula e entradanan nos a mantene nos mes na un porcentahe mas conservativo”, segun Minister de Meza. “E entradanan ta suma un poco pas cu 1 biyon di Florin”.
For di esakinan nos mester financia e gastonan gubernamental como tambe e inversionan cu ta toca na Gobierno. E gastonan di gobierno pa 2011 ta suma casi 1.3 biyon di Florin. E aña aki minister di Finanza a instrui un reduccion di 35% riba gastonan di operacion variable, kedando asina tambe den linja cu e cuadro financiero presenta na 2010.
“No obstante di maneho nobo, nos a logra mantene e gastonan di gobierno na mesun nivel cu aña pasa. E tendencianan structural aki lo permiti nos un espacio fiscal pa financia proyectonan cu a ser poni como prioridad den e Plan di Gobernacion di Gabinete Mike Eman”, Minister De Meza ta elabora.
Aña pasa Gabinete Mike Eman a logra sera e Settlement Agreement cu Valero finalizando asina disputanan fiscal y na corte di arbitrahe pa imposicion di BBO riba exportacion. Danki na e preseverancia di Gobierno di Aruba por a conta cu un suma di 210 miyon adicional aña pasa, cu e aña aki no por conta cun’e mas. E presupuesto di Pais Aruba pa aña 2011 ta conta cu un deficit presupuestario di 275 miyon di Florin.
Cu e presupuesto aki Gabinete Mike Eman kier expresa su determinacion den e rumbo nobo cu a ser marca pa un recuperacion total di nos economia. E resultadonan di Dialogo Social sigur tabata determinante den esaki, como tambe e plan amplio di inversion infrastructural, urbano y tambe riba tereno energia alternativo. Maneho di gobierno tin como fin pa hisa e calidad di e producto Aruba como tambe como tambe estimulo economico pa mehora e calidad di biba di nos habitantenan.


text:
MEP ta puntra su mes…
ORANJESTAD (AAN): Ya ta bay haci dos siman cu fraccion di MEP a pidi un reunion urgente cu minister Dowers pa atende cu e criminalidad cu tin henter Aruba den ansha. Despues MEP a ripiti e peticion pa minister Dowers bin duna cuenta di tur e acusacionnan cu e minister a haci den direccion di su ex-colega Otmar Oduber, di ilegalidad y cosnan cu no ta bon, pero mas ainda pasobra minister Dowers a laga sa cu e tin mas cos di conta.
Sinembargo te ainda e presidente di p[arlamento no a yama e reunion. E pregunta grandi ta: di con? Acaso Mervin Wyat-Ras tin miedo di yama e reunion?
Acaso Mike Eman a duna orden na Mervin pa no yama e reunion, sino mas puito di sushedad ta sali di e macuto berde?
Acaso Otmar Oduber a manda amenaza den nan direccion? pasobra Oduber tambe a laga sa cu e tin mas di conta.
MEP ta puntra, kico ta e motibo cu un presidente di parlamento ta NENGA un peticion di e partido mas grandi den oposicion pa yama e reunion aki?
Mientras cu e motibo no ta conosi, y mientras cu prensa no ta presiona e presidente pa e duna cuenta, nos lo sigui bay den e abismo cu Mike Eman ta mandando nos pais. Y ta confirma tambe cu ta Mervin Wyat-Ras tin culpa cu e parlamento ta un stempel-parlement of un “stempel doos” manera e propio Mervin tabata yam’e tempo e tabata den fraccion geel ainda.
STEMPEL-PARLEMENT:
Ta pesey unda cu bo bay hendenan ta bisa cu mester cambia e sistema di parlamento. Mester caba cu e stempel parlement. Mester duna poder back na e parlamento. Ki mishi un presidente ta sucumbi bou presion di un minister of ex minister, y pesey no kier yama reunion? Ta absurdo!
Ta ora pa cambia e sistema, pa pone parlamentarionan cu tin voz y autoridad pa tuma decision, y no parlamentarionan cu tin masha poco voto y pesey tin miedo di e ministernan cu tin hopi mas voto. Aruba merece mihor, Aruba merece su trankilidad back y Aruba merece un Parlamento cu realmente ta funciona, y MEP ta bay duna Aruba tur esaki back.


text:
CEDEHM ta celebra "Dia Internacional di Famia". Tema di e aña aki ta “Bida saludabel, futuro sostenibel”.
CEDEHM ta para pa Centro di Desaroyo di Hende Muher y Famia, t’e instancia cu ta cla pa celebra Dia Internacional di Famia dialuna 16 di mei proximo entre 4:00pm pa 6:00pm riba Linear Park. E tema di e aña aki ta “bida saludabel, futuro sostenibel”.
Relaciona cu e tema aki mes, CEDEHM a organisa un chekeo di salud, unda lo midi bo BMI, nivel di vet den curpa, nivel di sucu den bo curpa, presion y colesterol. Meta di e evento ta pa conscientisa famianan di e importancia pa biba saludabel, cu lo nifica cu por tin un futuro mucho mas sostenibel y tambe saludabel. Meta di CEDEHM ta pa traha duro pa logra bienestar pa famianan y cu e tipo di eventonan asina ta haci tur esfuerso pa logra mas union y convivencia.


text:
Randy Arends di Santa Rosa
ORANJESTAD (AAN): Casi dos siman pasa Santa Rosa a bay tira un bista riba e damnan den diferente bario, pa cual Randy Arends ta elabora mas. Nan a pasa Tanki Leendert, Tanki Flip, Santa Cruz pariba, San Nicolas Sabana Grandi y en berdad, e prome cu a sufri di secura caba ta esun di Cas Ariba.
Ya caba no ta usando e awa aki, paso e dam ta practicamente seco. E otro damnan tin un poco awa aden, manera Tanki Leendert, Tanki Flip, pero pa aki un luna e dam lo ta practicamente bashi.
Mas abao bay, e awa ta bira salo y p’esey e chauffeurnan di trucknan tin un instrumento special unda cu nan ta midi y si e awa no ta bon, nan no por yen’e den e truck pa entrega na clientenan.
Diferente dam na Aruba ta den un secura caba y Santa Rosa ta simplemente wardando un bon awacero y mientras tanto ta wak si mester haci e damnan aki limpi. Esaki a wordo haci 2 aña pasa y atrobe ta tene control pa cuminsa na haci limpi.
Manera cu haya un awacero torencial, mas na fin di aña cu e damnan por catch mas awa posibel. E damnnan cu tin un poco di awa aden, esey Santa Rosa ta purba di parti e awa pa tur e agricultornan por haya.
Den caso cu e agricultornan pidi mas cu’n truck, ta parti esaki ya cu tur mester por haya un poco awa di parti di Santa Rosa.
Pa loke ta e posnan, ta esun di Savaneta so ta den funcion y p’esey Santa Rosa ta purba conscientisa esunnan cu ta bay pa coy awa, pa haci uzo di un tanki blanco so pa asina por tin mas di nos agricultornan por haya maske ta un baki di awa, Randy Arends, di Santa Rosa a enfatiza.


text:
Parlamentario drs. Mervin Wyatt-Ras a tuma nota di e forma denigrante cu sr. Endy Croes a dirigi su mes na su persona despues cu Wyatt-Ras a publica un articulo den cual e ta referi na Raad van Advies cu a duna gobierno un “dikke onvoldoende” pa e presupuesto 2018 cu Croes su gobierno a presenta.
Den e articulo Wyatt-Ras no ta djis bisa sino ta trece echonan di e reaccion di Raad van Advies ariba e presupuesto. Raad van Advies ta indica cu den liñanan grandi e maneho no ta suficiente concreto ni ta ser splica suficiente ni ta ser responsabilisa financieramente. Esaki mientras cu lo hisa gastonan.
Raad van Advies ta menciona cu e Nota di Cambio cu a ser entrega djis despues cu a manda e presupuesto pa Raad van Advies mester a wordo incorpora den e presupuesto mes.
Raad van Advies ta reclama gobierno alabes di no a manda diferente rekisitonan manera
1) liquiditeitsprognose
2) gespecificeerd overzicht van de gegeven garanties y
3)overzicht van de vorderingen en schulden per ministerie.
Raad van Advies ta indica alabes cu nan a haci un excepcion pa duna conseho tog pero cu den futuro lo no tuma tipo di concepto di leynan asina cu no ta cumpli cu proceduranan cu ta hancra den ley, es decir cu gobierno aki cu ta pretende di ta integro pero no ta cumpli cu ley.
Raad van Advies ta trece padilanti cu e ta spera cu pa loke ta trata presupuesto 2019 gobierno lo cumpli cu tur procedura describi den ley.
Banda di esey en bes cu gobierno aki a baha gasto paso nan a keha añanan largo, ta keha cu tin mega debe, gastonan di operacion a subi mientras cu gastonan di personal tambe a subi cu 100 empleado extra. Ademas di esakinan inversion tambe a subi.
Por constata pues cu di parti di gobierno no tin niun versobering, pero si ta exigi pa nos pueblo bay paga dentro di poco 6% di BBO. Un mocion entrega dor di fraccion di AVP pa no introduci aumento di BBO a ser rechasa dor di e Parlamentarionan di e “stempel coalitie”.
Notabel ta e hecho cu Parlamentario Endy Croes no a gusta esaki y a bira cataloga Wyatt-Ras como parlamentario di peso pluma. Esaki ta bisa hopi, no di Mervin Wyatt-Ras, kende a pasa varios aña na Hulanda pa studia pa bin traha pa su pais y cu tin un carera profesional y politico amplio y briyante y kende a sabi di mantene simpatia di su votadonan, sino ta bisa mas tanto di e actitud denigrante di sr. Croes.
Segun Mervin Wyatt-Ras sr. Endy Croes mester stop di yora mescos cu su gobierno. Yora aki, yora na Hulanda cu tin crisis pa despues bin tuma medida di crisis, hibando nos pueblo en special esunnan vulnerabel, berdaderamente den crisis.
Por nota cu Parlamentario Endy Croes no a gusta tampoco cu Wyatt-Ras a hasta dun’e rason ora el a papia di stempel di coalicion, paso Wyatt-Ras a mustr’e riba e hecho cu e ta parti di un “stempel coalitie” cu ta forma un “stempel parlament”. Paso loke gobierno bisa e parlamentarionan di coalicion ta haci.
Un stempel parlament ta ora cu miembronan di parlamento na luga di atende den nomber di pueblo cu presupuesto entrega pa gobierno cu nan mester yuda controla, ta converti nan mes den soldaat den prome fila pa defende gobierno cu a manda un presupuesto pa nan controla.
E carera den politica y profesional di Mervin Wyatt – Ras bou di ningun circunstancia ta core paralelo cu esun di Endy Croes, sigur tumando na consideracion tur loke su persona a pasa aden cu husticia, despues di actonan incorecto cu el a haya su mes aden.
Loke e mester corda ta cu tur acto tin su consecuencia y manera bo ta trata otro ta bin trata bo. Esey ta e ley di carma.
Na final Endy Croes na un forma arogante y “ouderwets” manera lo e ta haci cu esunnan rond di dje cu probablemente lo tin miedo di dje, ta haci Wyatt-Ras tres pregunta y Wyatt-Ras tambe kier haci e parlamentario aki tres pregunta:
Endy, bo tambe ta contento y orguyoso cu bo gobierno lo tuma medida den forma di hisa BBO cu 6% riba lomba di nos pueblo?
Endy, bo sa y lo apoya cu a pesar cu bo gobierno a yora 8 aña largo cu tin mega debe y a sigui yora tardando 5 luna pa nan por entrega un presupuesto na Parlamento, awe den e presupuesto nan ta sigui subi gastonan tanto operacional como di personal aumentando e debe cu tanto nan ta critica?
Endy, bo ta consciente cu e medidanan lo conduci berdaderamente na un crisis social cu lo costa añanan pa por yega na un balans social?
Mientrastanto pueblo por conta cu Parlamentario Wyatt-Ras sigur lo sali na vanguardia di nos pueblo.
Parlamentario Mervin Wyatt-Ras Ora cu no tin argumento valido insulto ta tuma over
Parlamentario drs. Mervin Wyatt-Ras a tuma nota di e forma denigrante cu sr. Endy Croes a dirigi su mes na su persona despues cu Wyatt-Ras a publica un articulo den cual e ta referi na Raad van Advies cu a duna gobierno un “dikke onvoldoende” pa e presupuesto 2018 cu Croes su gobierno a presenta.


text:
Paradera – Diahuebs algo despues di 1’or di marduga, presencia di polis ta wordo pidi cu urgencia pazuid di e rotonde Paradera, pa motibo cu un Nissan Kicks maneha pa un dama lo a perde control y a bay pega bou di un mata di kwihi y e dama chauffeur lo tawata levemente herida.
Na yegada polisnan ta bin compronde cu e auto tabata biniendo di pazuid, bayendo rotonde Paradera, acercando e rotonde e dama chauffeur pa un of otro motibo a perde control, aki ta caminda e auto a kita bay na man drechi, bulando over di un muraya chikito.
E impacto tabata basta fuerte y na momento cu e airbag a sali, elo a dal e señora na su boca y a kap e.
E polisnan na e sitio a pidi pa presencia di ambulance.
Despues cu personal di ambulance a trata e dama na e sitio a transporte pa hospital.
Casa di e dama tambe a yega na e sitio, y lo a ta esun cu a keda atras pa atende cu takelwagen.


text:
Informe Exclusivo di DIARIO
ORANJESTAD (AAN): Den un informe exclusivo cu DIARIO a tuma nota di dje, e trahadornan riba Waf di Barcadera ya no ta kere mas den palabra di nan Director.
Esey ta loke Sindicato UPA a confirma na DIARIO. Nan ta urgi e Shareholdernan di e compania Astec, pa reemplaza e meneer sino cos lo empeora. Segun e trahadornan, e biaha aki si nan accion lo no ta nada pasivo.
E trahadornan ta opina cu e Director no por a cumpli ni e minimo deseo di un trahador den un CAO. El a hasta kita derecho di e trahador, fuera cu el a kita beneficionan primario y tambe secundario.
Nan ta sorprendi, con e Director aki den 5 aña di tempo, ainda e no por a ni cera un Minimum-CAO. Segun UPA, esaki ta algo cu shareholdernan mester cuestiona y actua rapido pa evita cu situacion empeora un ora pa otro, y sigur trahadornan lo no bay nada pasivo mas.
Ta straña e trahadornan, cu Shareholdernan mes prome cu a inverti nan placa den mudamento pa Waf di Barcadera, no a cuestiona e director di e carta di garantia cu a duna OK cu trabaonan lo por continua, y cu si Astec por sigui opera cu e molester y efecto di e huma di WEB conteniendo grado halto di sulfur.
UPA a cuminza perde tur confianza den e Director. Nan no ta haya e como un persona di palabra. E ta bisabo “A” awe, y mañan e ta bisabo “B”.


text:
Educacion Profesional Basico (EPB)
Na Aruba tin dos scol pa Educacion Profesional Basico (EPB):
- EPB Hato / Oranjestad
- EPB San Nicolas
Educacion Profesional Basico (EPB) ta consisti di 2 aña di “Ciclo Basico” cu 3 niveau (1, 2 y 3) y un “Beroeps Cyclus” cu e sectornan Economie, Techniek y Verzorging.
Enseñansa Secundario na Aruba ta reglamenta den e [Landsverordening voortgezet onderwijs (AB 1989 no. GT 103)]
Directiva y Scol
Stichting EPB ta encarga pa dirigi y administra e scolnan di EPB.
Noticia
- 01-29-2016 - Lunch na Restaurant Aloe di EPB
Info / Contact
> Directiva di Scol > SEPB
> Scolnan di EPB
Scroll To Top


text:
Ganso Checo
Raza Checo di Ganso
Ganso Checo su copete
Gansonan cu copete ta conoci desde e era Homerico (entre siglo 8 y 7 BC). E copete riba nan cabes ta determina geneticamente. Ta parse cu e unionan cranial no ta completamente uni. Gansonan cu copete ta aparece de vez en cuando den e generacionan di ganso Checo durante siglonan. Di 1970 entre 1980, e criadornan Checo a dicidi pa cria e ganso cu copete.
Awor tin 6 diferente ganso cu copete rond si mundo: Ganso Bofi Americano, Ganso Emporda, Ganso Italiano, Ganso di Normandia, Ganso na west di Inglaterra y e Ganso Checo. Solamente ganso Emporda cu copete ta ser manteni, mientras cu otro razanan ta ser manteni cu of sin e copete.
Ganso Checo > Ganso Checo su copete
Copyright © Ganso Checo, 2006-2018. All rights reserved. Last update: 20. di yuni 2018


text:
Orador principal di e Cruise Symposium Aruba (CSA) 2017 tabata Sr. Amilcar Cascais, un veterano di e industria cu mas cu 25 aña di trayectoria. Cascais a comparti su presentacion cu un audiencia local, consistiendo di autoridadnan portuario, tour operators y guides y otro socionan directamente conecta cu nos turismo crucero. Tur tabata invita na e evento cu Aruba Tourism Authority (A.T.A.) ta organisa pa di tres aña.
E tema di su presentacion tabata ‘Con pa ta exitoso den e industria crucero’ cual contenido a duna un guia na e participante y den cual el a elogia encuentronan cu ta incorpora miembronan activo den e industria pa traha y progresa hunto.
Entre e puntonan cu a trece dilanti, Cascais a enfatisa riba e necesidad di renoba bo producto identificando su esencia, pero dunand’e un bachi nobo pa e keda competitivo. “Boso tin un isla bunita; mester sigui ahusta e producto di un manera cu ta beneficia e industria y su necesidadnan. Asina ta haya un balor comercial mas grandi cu e industria lo kier sigui bishita y te hasta percura pa bishitanan adicional na Aruba,” Cascais a splica.
E turista crucero di awendia ta busca pa biba experiencianan unico y hopi tipico di cada destino cu e ta bishita. Basa riba e tendencia aki, Cascais ta sinti cu henter Caribe tin mester di refresca su imagen y producto.
“Di loke mi por a wak awe, mi ta hopi satisfecho y te hasta impresiona pa mira con bon organisa Aruba ta; compronde e necesidadnan di e industria. Si sector priva hunto cu esun publico mester asumi e reto di enfoca mas riba innovacion y ofertanan exclusivo, pa cual porcierto por cobra mas … tanten cu e balor di exclusividad / personalisa tey.
Na final di dia, industria crucero ta un negoshi y su proposito ta pa haci ganashi. Liñanan crucero ta bay unda cu e pasaheronan ta pidi pa bay, pero tambe unda cu ta mas rendabel pa nan mes. Cascais a comparti cu e participantenan di CSA 2017, con companianan crucero ta tuma nan decisionnan prome cu nan inclui un destinacion riba nan iterinario. “Tipo di eventonan asina ta crucial”, segun e experto, cu ta kere cu A.T.A. ta riba e bon caminda door di percura pa sigui sinta na mesa cu tur partido envolvi pa evalua, dialoga, planifica y ehecuta un vision comun.


text:
MEDLAB Laboratorio Aruba ta conecta directamente cu tur oficina di dokter di cas pa garantiza resultadonan mas lihe
by user | Aug 28, 2017 | Uncategorized |
ORANJESTAD (AAN)- Cu un poblacion cu ta crece cada dia y tambe un cantidad di pashent cu ta bira mas, e presion riba dokter nan y otro dunado di cuido ta bira dia pa dia mas grandi. Logra haci seguimento na un historia clínico di un pashent cu e resultado nan tradicional riba papael a bira un trabao basta complica, mas tanto pa pashent nan cu ta acudi frecuente serca nan dokter y nan file ta basta grandi.
MEDLAB,
ta e unico laboratorio na Aruba cu ta certifica bao norma ISO 9001:2008
y acredita ISO 15189:2015
, ta gelink cu e programa Promedico di tur dokter di cas. Esaki kier men cu e resultado ta jega na dokter su computer na e mesun dia atardi. Awendia mundo ta birando wowo pa gasta menos papel, pa bira mas consciente cu medio ambiente y resultado nan on-line ta un step hopi importante pa contribui cu esaki.
Un resultado riba papel por wordo perdi, loke ta nifica tardanza pa analisis di dato y tumamento di decision. Resultadonan den papel ta uza mas espacio den oficina nan pasobra mester tin un archivo y di mas espacio pa warda tur e papel nan.
Beneficionan pa e dokternan
:
Beneficionan pa e pashentnan
- Ora un resultado ta den un formato electronico e ta standariza, lesabel y lihe pa consulta
- E informacion ta uza menos espacio pasobra e ta keda warda den un server
- Acceso na e resultado 24/7 loke ta refleha ganamento di tempo pa e consulta
- E practica di dokter ta funciona di manera mas simple y sigur
- E practica di e dokter ta concentra mas riba e problema nan di e pashent y no den registro nan y tempo pa organiza e file nan
- E oficina di dokter ta bira mas eficiente y duna un miho servicio na nan pashent nan
:
- E tempo di atencion pa e pashent ta bira menos, si e resultado ta jega serca dokter e mesun dia atardi
- E comunicacion entre dokter cu e pashent lo bira un contacto mas efectivo pa mihora su pronóstico.
Salud ta un derecho di tur individuo y cu e implementacion di e conexion aki, Laboratorio MEDLAB
ta sigui demostra su compromiso pa cu e salud di población di Aruba.
Pasobra …. “Bo salud ta merece e miho
”….


text:
Temperatura lo keda halto den e dianan aki
ORANJESTAD (AAN): Segun METEO Aruba den proximo 24 ora atmosfera regional lo ta basta seco ainda, strobando asina formacion di nubianan cu por produci awacero. Sinembargo den oranan di marduga (dialuna) pa mainta trempan humedad lo por bira net suficiente pa pone un awacero pasajero desaroya.
Pa loke ta ama, olanan di lama lo ta for di direccion oost cu haltura di 3 te localmente 5 pia cu e olanan di mas halto na costanan oost, noordoost te noordwest di e isla.
FLORENCE: Florence a bolbe bira un horcan y tabata moviendo west riba awanan habri di atlantico, zuidoost di Bermuda, y no ta un menaza pa area di Caribe.
HELENE: Helene a bira un horcan y tabata moviendo west, zuidwest di islanan
Cabo Verde. Helene tampoco ta un menaza pa area di Caribe.
ISAAC: E tormenta tropical Isaac tabata move west habri di oost atlantico na un distancia di 2240 km oost di islanan ariba. Ta pronostica cu Isaac lo bira un horcan den proximo 24 ora.
Departamento meteorologico di Aruba lo sigui e desaroyonan di Isaac cu hopi atencion.
Pa loke ta e temperatura (celsius) y awacero (mm) den ultimo 24 ora: airport max 34 / min 28 / 0.0
Pronostico di tempo pa proximo tres (3) dianan: parcialmente nubla cu localmente un awacero. Biento lo ta for di generalmente direccion oost y modera te basta fuerte; den dia fuerte den rafaga; temperatura max / min lo ta: 34/27


text:
Opinion: tampoco ta husto
ORANJESTAD (AAN) – Relaciona cu e caso di asesinato di e dos rumannan cu a impacta y indigna nos pueblo henter, nos redaccion a ricibi un reaccion tocante un articulo publica den nos matutino, edicion di Diabierna, den cual tin un expresion na defensa di e trahadornan di Departamento di Asuntonan Social “DAS”.
Nada contra esaki, e palabranan ta na su lugar, pero den FB, na radio y unda cu bo bay, bo ta scucha hende culpa Polis, Fundacionnan, maestronan, y tur otro departamento publico y tambe e propio comunidad como cu nos tur ta culpable di kico a sosode.
“Sorry, pero mi no por a hola nunca cu algo asina lo sosode den un famia. Mi no conoce e famia mes, ki falta mi por tin? Cu e caso ta hopi doloroso sigur! Cu nos tin hopi rabia den curpa con dos ruman chikito a wordo maltrata te cu nan a muri? Claro! Pero ohala lo tabata den man di cada un di nos como ciudadano preveni y evita! Pero no por kita afo cu tur cos ta cuminza den un cas. Eynan ta e prome lugar cu mester percura pa un mucha ora e nace y prome cu esey, e mama mester percura pa e producto di un relacion cu un homber, haya tur cuido necesario y specialmente hopi AMOR? Si esey no ta e caso cu e muchanan victima, y hopi otro cu ta wordo neglisha, henter pueblo no tin falta! Awor cu e ta un cuestion nacional cu nos tur lanta contra abuso domestico unda tur cos ta cuminza, sin duda. Y cu e caso aki no mester wordo lubida, nos tur ta di acuerdo!” un dama cu ta mama di famia tambe, a comenta.
Otro persona a menciona cu ta inhusto pa culpa tur departamento di gobierno, tur fundacion, tur maestro… semper mester busca un culpable, pero e instancianan aki Polis, Fundacionnan, DAS, scolnan, ta haya confronta cu asina tanto problema, cu pa mas boluntad cu nan tin pa preveni, pa wak na tempo, pa nan nanishi bira mas largo pa hole unda tin problema, e realidad ta cu nan tur falta hende pa traha! Cuanto fundacion ta traha sin recurso financiero? Sin casi personal?
Berdad Aruba ta chikito pa tantisimo problema, kizas problemanan di e magnitud di paisnan grandi, pero ban cuminza awor cu un vision mas amplio, y si aki por envolve comunidad y tur, tur instancia y sin laga afo sector priva, dal bay! Mi ta sigur cu tur hende cu tin consenshi di e situacion y cu kier salvaguardia y un tur mucha, un y tur hogar, un y tur mama of tata cu ta victima di violencia domestico, lo no tin un cu lo nenga…ta tempo pa actua conhuntamente pues man na obra, pero stop di busca culpable pafo di e cas di e muchanan, stop di critica pero haci nada”, un otro lector a expresa.


text:
“Laga tur locual cu ta sperami ta bunita. Laga tur locual cu mi encontra na caminda ta bunita. Laga tur locual cu ta rondonami ta bunita. Y laga tur locual mi t alaga atrás keda bunita y laga esakinan termina bunita
Cu inmenso tristeza den nos curason, nos ta participa fayecimento di
Theo Roland De Cuba
*23-03-1944 – †28-12-2017
Ta invita pa asisti na acto di condolencia y despedida cu lo tuma lugar diasabra 30 di december 2017 na Aurora Funeral Home di 2’or pa 4’or di atardi, después cremación lo tuma lugar den seno familiar.


text:
Lider di PDR cu carta pa Presidente Staten:
ORANJESTAD (AAN) – Den conferencia di prensa semanal di fraccion di Partido Democracia Real, su lider politico mr. Andin Bikker a mustra su duda grandi cu e refineria na Aruba lo bolbe habri.
Parlamentario mr. Bikker a menciona cu PDR ta bay manda dos carta pa Presidente di Parlamento, pa sigui cu un reunion cu a cuminza aña pasa, tocante e tema di ciere di Valero y cu a wordo suspendi pa tempo indefini.
Lider di PDR ta sigur cu mester toca e tema atrobe, y los di esey e ta bay haci preguntanan por escrito na e minister encarga, entre otro, cu Energia.
Esaki pasobra PDR a tuma nota di desaroyonan reciente, unda cu e empleadonan ta señala:
1. Cu un di e powerhousenan a wordo poni na opcion, kiermen na benta, siendo cu nan ta esencial pa e refineria, kiermen desmantelacion aparentemente, ta tumando lugar.
2. Falta seguridad pa loke ta trata brandweer eyden, y aparentemente tin carta for di Brandweer Aruba a wordo manda pa e gerencia di e refineria.
E parlamentario a agrega cu PDR kier sa kico ta exactamente e status di e refineria actualmente, pasobra a bay na un ehercicio di manda cas un gran parti di e empleadonan, y hasta un par a bay Corte.
El a subraya cu semper PDR a keda bao impresion cu lo haci hopi mas esfuerzo pa bin na un reapertura di e refineria, y e ta kere cu gran parti di e empleadonan, contratista, subcontratista tabata tin e mesun expectativa.
E lider di PDR a menciona cu hopi di e empleadonan aki ta acerca su fraccion, pasobra nan a bay hopi “job fair” cu gobierno a organiza, pero nan no ta hayando trabao, of e trabaonan cu nan ta wordo ofreci ta pa un entrada hopi abao, casi salario minimo cu compara cu e entrada cu nan tabata custumbra cune, practicamente ta pone nan evalua si nan ta bay traha den exterior.
Parlamentario Bikker a reitera cu gobierno a haci tur esfuerzo pa bin cu “job fair” entre otro tipo di iniciativanan, pa minimiza e efecto riba nos economia, sinembargo e realidad ta cu hopi hende ta sinta awor na cas cu un pakete cu poco, poco e placa ta cabando, y companianan contratista y subcontratista cu ta mira con nan opset ta baha, y cu nan no ta wak di unda nan ta bay saca e mesun tipo di “turn over” pa por mantene nan negoshinan habri.
Pues, ta preocupacionnan pa cual mr. Bikker ta haya cu e reunionnan cu a wordo suspendi pa loke ta trata Valero, mester bin back y wordo yama pa sigui cu e di dos tanda, y/of pa e preguntanan cu ta bay wordo manda por escrito pa e minister bin contesta nan den un ora di pregunta.
Aunke e no sa con e dignatario su agenda ta, e tematica aki ta hopi importante. Parlamentario Bikker a subraya cu con cu bay bin, ta 12 porciento average di nos producto nacional bruto a cay afo, y esaki ta algo cu los for di e cifranan riba papel pa loke ta trata e macroeconomia, e ta toca nos di biaha pasobra ta centenares di hende ta sin trabao y companianan grandi ta den preocupacion si nan por mantene nan porta habri of no.


text:
ORANJESTAD (AAN): Actualmente Parlamentario Arondino Croes ta bishitando cas pa cas den barionan. Den esaki Parlamentario Arondino Croes a encontra un problema grandi esta cu pensionadonan no a haya nan placa di pensioen ainda of a hayele mita of un tercera parti.
Den e grupo di pensionadonan tin hopi pensionado femenino. Segun Parlamentario Arondino Croes e forma di pone e pensionadonan mendiga pa haya nan plaka ta di condena. Nos grandinan a traha duro pa nos pais progresa y pa nan mes tin un sosten financiero ora di yega edad avansa.
Parlamentario Arondino Croes ta lamenta cu e fayo di pago na pensionadonan ta sucede den un era unda nos ta mira gobierno ta gasta miyones den proyectonan manera Wubo Ockels, Al Gore, tambe viahamento y conferencianan grandi.
Parlamentario Arondino Croes ta contento cu lider di partido mr. Evelyn Wever Croes a declara cu asina MEP drenta gobierno lo kita belasting for di pensioen di viehez. Te ainda e pensioen di viehez ta belastbaar.
Prome Minister Mike Eman ta compronde esaki y hasta Prome Ministro tin un acuerdo den Dialogo Social. Loque Parlamentario Arondino Croes si no ta compronde ta pa kiko ta warda tanto. Partido MEP a haci entrega na Parlamento di un proposicion di ley al caso. Lo unico cu falta ta e corahe pa accion di berdad.
Manera cos ta bayendo ta MEP mes tin cu haci e trabao y lider di MEP a declara cu esaki lo ta un prioridad asina cu MEP drenta gobierno. Lider di partido como ser femenino sigur ta compronde e dolornan cu e fayo di pago di pensioen di viehez ta causa y MEP lo bin cu un vision nobo pa cu pensionadonan. Pesey mes segun Parlamentario Arondino Croes ta importante pa pueblo apoya partido MEP y e vision nobo pa cu pensionadonan.


text:
ORANJESTAD (AAN): Diahuebs atardi tabatin e momento emocionante na EPB Oranjestad, ora cu resultado di e 1e tijdvak a wordo duna. Y e resultado tabata tog impresionante, como cu 78% di e candidatonan di examen a slaag.
Un total di 237 alumno na EPB Hato a slaag, y 34 alumno a haya chens di haci her-examen.
Por a mira y sinti e alegria di e hobennan cu a logra pasa nan examen, y por a mira hasta den wowo di mayornan, con nan tabata yena cu lagrima di emocion.
E seccion di “Service” di EPB Hato a duna bon prestacion. Di e 104 alumno, aki exactamente 100 a gradua! Esey ta un porcentahe di 96%. Aki 2 alumno por haci her-examen.
E seccion di “Economie” di EPB Hato a conoce un porcentahe di 71% cu a slaag. Di 103 alumno, tin 73 cu a slaag. Aki tin 15 alumno cu a haya chens di haci her-examen.
E seccion di “Techniek” di EPB Hato a conoce un porcentahe di 67% cu a slaag. Di 95 alumno, tin 64 cu a slaag. Aki ta 17 alumno a haya chens di haci her-examen aki poco dia.


text:
Parlamentario Jennifer Arends-Reyes
ORANJESTAD (AAN): Segun sra Arends-Reyes desde April pa awo, cu Parlamento a aproba dos mocion specifico y importante no tin accionan di parti di Minister cu ta trankilisa e personalnan tanto di DPS como di e Centro Multi- Disciplinario na Dakota.
Recientemente fraccion di AVP a pidi un reunion publico cu e Minister di Enseñansa pa asina por splica Parlamento exactamente kico ta su planan. Como representante di pueblo ta haci uzo di derecho pa asina yama e Minister aden pa bin splica, sigur despues cu ta tuma nota cu ta continua cu diferente independisacion manera Middag Mavo, Nos Atardi, Traimerdia.
Considerando tambe informacion cu ta yega na oido di nos fraccion cu e werkgroep cu ta trahando ariba e concepto pa statutonan pa independisa DPS ta activo ainda.
Pues e mocion ta papia cla y no ta papia di pospone pero di cancela e idea aki pa por reina trankilidad cerca e maestronan y trahadornan. Nos por a tuma nota despues cu a entrega e peticion pa un reunion publico cu e Minister a sali cu un reaccion pa ataka honorable miembronan di Parlamento Sr. Marlon Sneek y Sra Arends-Reyes pa motibo cu ta traha pa un stichting.
Esaki por considere como un ‘cheap shot’ mirando cu e argumento aki ta irrelevante na momento cu ta representa pueblo den su totalidad sin discrimina ningun persona, corda pa bay wak unda nan ta traha. Y ta importante pa bisa cu na momento cu tur school na Aruba bay den stichting e por afecta e posicion huridico di tur esnan cu ta den stichting caba y e interpretacion di ta gelijkgesteld na un ambtenaar cu mesun posicion lo por bira un problema.
‘Na momento cu cualkier grupo den pueblo haci apelacion na nos, pueblo mester sa cu nos ta para cu nan 100%’ sra Arends-Reyes ta splica. Varios atardi di sesion a ser organiza pa maestronan pa invita parlamentarionan di tur fraccion pa bin tende kico ta nan preocupacionnan y sentimentonan pesey Parlamento mester tuma esaki na serio.
Ora cu trahadornan profesional di MDC ta pidi ayudo na beneficio di muchanan cu mester guia specifico mester duna nan un man, no por ta asina cu ta cualifica tur maestro y profesional cu ta critico y ta pidi ayudo, como parti di un of otro plan partidista. Ta e muchanan cu no ta ricibi ayudo ta worde perhudica pa motibo cu e trabao na MDC ta bira insigur pa motibo cu Minister no ta duna e centro aki oido ni mucho balor pa por sigui existi y no ta reemplaza e profesionalnan cu ta buscando seguridad di trabao otro caminda.
Fraccion di AVP ta haya e fortificacion di MDC sumamente importante y por bisa cu hasta falta di accion pa brinda e muchanan di atencion profesional y specialisa ta bay contra e decreto di derecho di mucha Artikel 3: Belang van het kind, lid 1. Bij alle maatregelen betreffende kinderen, ongeacht of deze worden genomen door openbare of particuliere instellingen voor maatschappelijk welzijn of door rechterlijke instanties, bestuurlijke autoriteiten of wetgevende lichamen, vormen de belangen van het kind de eerste overweging.
Pues Minister tin basta cos di splica na Parlamento, e organo mas halto di nos pais mirando cu e mocion nr 86 cu a pasa cu 19 voto na favor incluyendo cu sosten di fraccion di RED den Parlamento. Mester bisa cu ta wak cu Minister no ta tumando e decision di Parlamento aki na serio.
Mirando cu den e mocion Minister mester a duna Parlamento un update di e status di MDC segun dictum 3 di e mocion, prome cu fin di aña escolar 2017/2018, casi school ta bolbe bay cuminsa y esaki no a pasa. Den cuadro di esaki Señora Arends-Reyes a entrega diahuebs mainta varios pregunta por escrito na Presidente di Parlamento pa e yega na Minister di Enseñansa sra Arends-Reyes ta termina bisando.


text:
Te cu awor entiero ta planea pa Diasabra mainta
ORANJESTAD (AAN): Diahuebs atardi den un conferencia di prensa, Clifford Rosa di Stichting Rancho, a duna di conoce cu te cu diahuebs mainta tabata tin apenas 300 florin recauda pa loke ta e entiero di Ski.
El a laga sa cu nan kier ta transparente y pesey tur fondo lo wordo registra y e informacion lo wordo poni disponible publicamente.
Mester tene cuenta cu un entiero tin un costo di mas o menos 8 mil florin. “Ski” lo wordo dera den santana banda di su amada Natalie, mama di su yiu. Esey tambe tin su gastonan cune.
Fundacion Rancho su deseo ta pa yega na un suma rond di 10 mil florin, lagando afo e 2 mil di Sociale Zaken, pa atende cualkier gasto cu lo bin acerca.
E draaiboek completo lo wordo presenta awe diabierna y tur cos ta te cu awor cu e entiero lo ta diasabra 25 di Augustus pa 9’or di mainta.
Tur cos lo sosode den e area cu a haya “Ski” (waf) y Rancho. Pa cu esaki Polis lo duna un man pa colabora cu e situacion di trafico. Despues lo tin un ceremonia pa asina ey comunidad por pasa y duna su “ultimo saludo” na Ski. Di eynan lo bay direccion santana. Pastor mes lo bin na waf y lo keda den full e ceremonia te na santana.
Hendenan di BMX a laga sa caba cu nan lo tey y lo haci un recorido den bario di Rancho, rindiendo homenahe na “Ski”. Si laga afo e teamnan di futbol.
“Por espera comunidad completo bin y duna sosten y apoyo tambe na locual ta bay sosode. Y sin laga afo e parti humano cu nos como Aruba lo por na e ultimo ayo na Ski”, Rosa a expresa.


text:
Otmar Oduber (POR): Integridad den gobernacion ta un preocupacion latente di pueblo
E Forsa Nobo POR
Bon gobernacion, integridad y norma y balor cu comunidad kier mira den un gobernacion bek ta loke ta falta actualmente. Ultimo añanan ta sinti cu tabatin deficiencia pa e aspectonan aki. “Na diferente ocasion mi a mustra cu un di e motibonan cu mi no ta forma parti mas di e partido cu ta den gobierno y tampoco ta carga e responsabilidad di Minister den e gobierno ey, ta netamente pa e aspecto di principio. Ta trata di asuntonan cu mester tin transparencia y claridad pa comunidad. Cierto momento lider di partido y Minister President di Aruba no por a responde na esakinan mas na mi persona. Cual a pone cu mi a tuma decision pa bay Gobernador na januari unda cu a firma un acuerdo den Conseho di Minister riba 9 punto cu mester a mira cambionan tuma luga. Lamentablemente esaki no a tuma luga. Consecuentemente november decision a cay cu mi a bandona e gobierno cu ta sinta.”
Abuso di poder y intimidacion di parti gobierno
Tin hopi acusacion tumando luga di e abuso di poder cu ta tumando luga den comunidad, cual ta algo cu nos comunidad kier rechasa y bira lomba p’e y cu nos partido ta para p’e. Un politica nobo/diferente unda cu no ta lastra hende su nomber manera cu ta tumando luga directamente of indirectamente door di e gobierno. Hopi ta esunnan riba payroll, hopi ta esunnan cu como coordinador di Minister ta wordo uza den e aspecto aki.
Awe kier mustra con e nepotismo y politikeria den e gobierno aki ta tumando luga caminda cu (djis e siman aki so) hendenan a wordo pidi pa pone bandera na nan cas y pa kita sticker di entre otro partido POR. Pa motibo di promesanan di Prome Minister na un meneer di riba 70 aña, cu lo dune permiso pa un persona cu a wordo saca ilegal for di Aruba, cu e lo regla esaki p’e. Mescos cu intimidacionnan cu ta tuma luga na un ambtenaar, caminda cu un minister cu a bishita ta mustra riba e hecho cu si e no ta hunto cu e gobierno lo mira ki consecuencia lo tin contra e persona. Asina tin diferente caso di intimidacion y abuso di poder cu ta tumando luga cu personanan den comunidad, awor cu ta cerca di eleccion.
Expresionnan haci den e articulo aki no necesariamente ta refleha opinion di ArenaPoliti.co


text:
Edgar Vrolijk:
ORANJESTAD (AAN): Parlamentario di MEP Edgar Vrolijk Diaranzon durante e conferencia di prensa di tur Diaranzon di e fraccion geel a papia di integridad.
“Esey ta algo cu ta e base pa bon gobernacion”.
“Pa bin cu e Camber di Integridad manera cu Prome Minister a bisa, ta importante pa pasa riba e ley di destaho”.
Esaki segun Vrolijk, kende a sigui bisa cu otro aspecto hopi importante ta e ley di control riba financiamento di partidonan politico, cu a drenta for di Raad van Advies.
“E siman aki lo mi dedica hopi tempo na esey pa drecha esaki via e recomendacionnan cu Raad van Advies a duna”.
“Nos ta sigui e conseho y hasi e cambionan, pa entrega esaki na Staten pa e wordo aproba”.
“Nos ta den espera tambe di e consehonan di Raad van Advies riba e ley di screening di integridad di Minister cu tambe ta importante”, segun e parlamentario, kende a indica cu pa loke ta e ley riba financiamento di partidonan politico ta importante pa e partidonan trece dilanti ta kendenan ta nan sponsornan.
Esaki ta importante specialmente ora di destaho, unda cu por wak si amigonan di e partido ta haya contrato.
“Pueblo a pidi pa nos cambia e sistema di faborece hende y pesey mester tin curashi pa trece cambio y no keda solamente riba teoria”, segun Vrolijk.


text:
ARIZONA – Un otro hoben prospecto di Aruba di apenas 21 anja, Shawn Duinkerk ya tin algun siman na Arizona preparando pa e temporada nobo. Duinkerk e anja aki lo ta su di 6 temporada cu e ekipo di Oakland Athletics desde cu e la firma na 2010 despues di a lidera e ekipo di Aruba den e Senior League World Series unda Aruba a titula Campeon Mundial.
Temporada pasa Shawn Duinkerk a pasa di Arizona Rookie League pa Beliot Snappers Full season A class na unda e la hunga outfield y a bati cu un averahe di .228 despues Duinkerk a move pa e New York Penn League cu e ekipo di Vermont Lake Monsters den short season unda Duinkerk a hunga 6 wega y bati di .375
Baseball liganan menor no ta facil pero si Duinkerk sigui traha ariba su bateo manera Oakland ta spera, Duinkerk por ta un di e otro Arubiano cu ta jega Grandes Ligas.
Nos di Sports Zone Aruba ta desea Shawn Duinkerk tur clase di exito cu e temporada nobo!


text:
Corte Superior a condena Fonseca na 26 aña di prizon
Diabierna mainta Corte Superior a condena e homber Nini Fonseca di 47 aña na un castigo di 26 aña di prizon, pa su envolvimento...
Hues ta ratifica e retiro di Emsley Tromp como presidente di...
WILLEMSTAD – Emsley Tromp su retiro como presidente di Banco Central di Corsou y Sint Maarten (CBCS) ta hustifica. E decision aki a keda...
Jacinta Constancia condena na 34 luna di prizon den caso Dubnium
Diabierna mainta, Corte di Prome Instancia di Corsou a trata e caso “Dubnium”. Ta trata di un caso di sospecho di estafa, malversacion y...
Banco Central di Corsou y St. Maarten ta pone ENNIA bou...
Banco Central di Corsou y St. Maarten (CBCS) a pone Ennia Cariba bou di curatela, cu efecto inmediato. E banco ta hopi preocupa pa...
Rescate casi na e top di Sero Christoffelberg na Curacao
Willemstad Curacao: Djadumingu 24 di Yüni 2018 alrededor di 10:17 di mainta, sentral di Brantwer Kòrsou a risibí informashon ku na parke Kristòf lo...
Corsou no sa kico pa haci cu grupo di refugiadonan Venezolano
WILLEMSTAD- Corsou ta sinta cu’n grupo di 180 refugiado for di Venezuela. Via e organisacon UNHCR na Washington, nan a haya asilo y nan...
Reformason fiskal na Kòrsou ta fomentá un klima di invershon atraktivo...
CIFA i VAB a traha den estrecho koperashon ku gobièrnu di Kòrsou pa trese mehorashon i adaptashon di leinan pa asina kumpli ku e...
Traspaso di cuater Metal Shark Interceptor na Guarda Costa di Caribe...
Den un ceremonia na e pier di Kustwacht na e base Marino na Parera, den presencia di ministernan di Husticia di Aruba y Corsou,...
CFT Curacao: Control riba presupuesto y riba e riesgonan relaciona cu...
Willemstad – Durante su bishita na Corsou Colegio di supervision financiero di Corsou y Sint Maarten (Cft) a indica cu den ehecucion di e...
Sifranan anual 2017 positivo pa ASKA Insurances
Pa ASKA Holding N.V., e kompania ku ta konsistí di ASKA Holding N.V., ASKA Schadeverzekering N.V. i ASKA Levenverzekering N.V., 2017 a resultá un...
Curacao tambe a conoce aumento den prijs di gasoline pa Juni...
Rond mundo e prijs di gasoline ta subi y esaki ta haci cu Aruba tambe lo conoce e cambia aki, y no ta algo...
Tres persona deteni a haya basta arma y droga
Willemstad Curacao: Djasabra 9 di yüni 2018, alrededor di 18.45 or, un unidat polisial durante di nan patruya a topa un pikòp ku tres...
Tres detencion den caso “Football” na Corsou
WILLEMSTAD - Diadomingo, 10 di juni 2018, den oranan di merdia, Funcionarionan di Landsrecherche Curaçao (LrC) a 3 detencion. Ta trata di e investigacion...
Curacao: Hobennan manifestando pa nan scol Feffik keda habri
Pa algun dia caba tin un situacion ta reina na un scol na Curacao, e scol yama Feffik unda e hobennan a haya anuncio...
Siguridad fuerte durante tratamento di caso di B. Fonseca den Corte...
Riba dianan 6,7 y 8 di juni, Corte Superior lo trata e caso di Apelacion di B. Fonseca, acusa di a asesina e politico...
Dobbel asesinato na Souax tin un persona deteni caso ta bou...
Willemstad Curacao: Informacion completo relaciona cu e caso di asesinato den siman na Curacao. Polis a start mesora ku un investigashon den e kaso...
Corte a acepta e peticion di retiro di empleadonan di Insel...
WILLEMSTAD- Diabierna Corte a duna su veredicto den e peticion pa retiro di e personal di cabina di Insel Air. Corte a haya cu ta...
Personal di mantencion di CZMCARIB a saca un man pa yuda...
E personal di Materiële Instandhouding CARIB (MICAR) normalmente ta traha ariba e armamento di defensa: barco, vehiculonan y otro instalacionnan. Diaranson ultimo, en cambio,...
Venezuela ta stop tur suministro di crudo na refineria Isla
Venezuela a stop tur suministro di crudo na e refineria na Corsou, pa evita cu esaki ta ki den man di ConocoPhilips. Tur cos...
Cooperacion ta yuda salba bida di hende
E centro di Coordinacion y Rescate (RCC) di Guarda Costa Hulandes (KWCARIB) diamars mainta a ricibi un melding for di e RCC na Martinique...